ߓߊ߲߬ߘߊ߲߬ߞߋߟߋ߲߫

[alt=ߕߌ߲ߞߌߛߏ߫|thumb|[ߕߌ߲ߞߌߛߏ߫ ߘߊ߲|ߓߊ߲߬ߘߊ߲߬ߞߋߟߋ߲߫ ߘߊ߲]]
**ߓߊ߬ߣߊ߲߬ߞߋߟߋ߲߫ ߛߎ߬ߥߊ߬ߙߋ߬ߟߊ߬**  ߛߌ߰ߣߍ߲߫ ߕߌ߲ߞߌߛߏ߫ ߓߊߖߟߎ ߟߋ ߝߍ߬  ߞߙߎ߬ߛߊ߫ ߣߌ߫ ߘߌ߲ߞߌߙߊߦߌ߫ ߘߊ߲߭ ߠߊ߫ , ߊ߬ ߣߌ߫ ߓߊ ߏ߬  ߕߍ ߦߋ߫ ߞߎߘߍ߫ ߂ ߖߊ߬ߕߋ߫ ߟߋ߬ ߘߌ߫. ߊ߬ߟߋ ߟߋ߬ ߞߘߏ߬ߛߊ߫ ߛߏ߫ ߟߊߓߊ߲ ߘߌ߫، ߊ߬ ߣߌ߫ ߘߌ߲ߞߌߙߊߦߌ߫ ߘߊ߲߭ ߠߊ߫. ߞߎߘߍ߫ ߁߂ ߖߊ߬ߕߋ߫ ߟߴߊ߬ ߣߌ߫ ߘߌ߲ߞߌߙߊߦߌ߫ ߕߍ߫.

ߊ߬ ߦߋ߫  ߞߙߎ߬ߛߊ߫ ߡߙߊ߬ߓߊ߰ߘߊ ߟߋ߬ ߘߐ߫߸ ߊ߬ߟߎ߬ ߕߍ ߦߋ߫ ߞߎߘߍ߫ **߁߃߇** ߖߊ߬ߕߋ߫ ߟߋ߬ ߘߌ߫߸  ߛߌ߬ߛߋ߬ߟߊ߫  ߡߙߊ߬ߘߊ߬ߘߎ߯ߟߊ ߘߐ߫، ߞߎߘߍ߫   ߄߂ ߖߊ߬ߕߋ߫ ߟߴߊ߬ ߣߌ߫ ߏ߬ ߕߍ߫ ߸ ߞߊ߬ߓߎ߬ߞߊ߬ߙߌ߬ߦߊ߬  ߡߙߊ߬ߘߊ߬ߙߋ߲ ߘߐ߫ ߞߎߘߍ߫ ߂߄ ߠߴߊ߬ߟߎ߬ ߕߍ߫.﴿ߓߊ߲߬ߘߊ߲߬ߞߋߟߋ߲߫ ߠߊ߫ ߡߙߊ߬ߘߊ߬ߙߋ߲߬ ߛߏ ߞߊ߬ߓߎ߬ߞߊ߬ߙߌ߬ߦߊ߬ ߘߌ߫߸ ߦߋ߲߬ ߓߘߊ߫ ߞߍ߫ ߡߙߊ߬ߘߎ߯ߟߊ ߘߌ߫ ߂߀߂߁ ߣߌ߲߬ ߠߊ߫، ߏ߬ ߞߘߐ߫ ߟߋ߬ ߞߴߊ߬ ߓߘߊ߫ ߓߐ߫ ߛߌ߬ߛߋ߬ߟߊ߫ ߡߙߊ߬ߘߊ߬ߘߎ߯ߟߊ ߘߐ߫߸ ߊ߬ ߦߋ߫  ߥߎߟߘߊ ߘߍ߭ ߟߋ߬ ߘߐ߫. ߊ߬ ߟߊ߫ ߕߌ߲߬ߞߎ߬ߘߎ߲߬ ߛߏ ߦߋ߫ ߞߊ߲ߞߊ߲߫ ߠߋ߬ ߘߌ߫. ߞߎߘߍ߫ ߂߁߇ ߟߴߊ߬ ߣߌ߫ ߞߊ߲ߞߊ߲߫ ߕߍ߫.

## ߛߌ߰ߝߏ߲
ߊ߬ ߘߎ߰ߥߟߊ ߛߌ߰ߣߍ߲߬ ߕߌ߲ߘߌ߫ ߣߊ߲ߓߘߊߣߍ߲ ߞߘߐ߫ ߘߏ߯ߣߍ߲߫߸ ߊ߬ ߟߊ߬ߡߌߣߌ߲ߣߍ߲߫ ߝߎߥߊߣߍ߲ ߠߎ߬ ߟߊ߫. ߌ ߓߊ߯ ߞߍ߫ ߘߏ߲߬ ߠߴߊ߬ ߘߊ߫ ߛߌ߫ ߝߍ߬ ߌ ߘߌ߫ ߕߊ߬ߡߌ߲߬ ߝߎߥߊߣߍ߲ ߘߏ߫ ߘߐ߫ ߟߋ߬ ߗߐ߫. ߌ ߕߍ߫ ߘߏ߲߬ ߝߣߊ߫ ߝߋߎ߫ ߝߴ ߌ  ߦߋ߫ ߝߊ߬ߙߊ ߘߏ߫ ߟߋ߬ ߝߣߊ߫ ߕߍ߰ ߕߘߋ߫. ߒ߬ߓߊ߬، ߏ߬ ߟߋ ߣߐ߬ ߊ߬ ߛߏ ߦߟߌߡߍ߫ ߥߙߊ߬ ߟߊ߫ ߞߏߛߓߍ߫ ߓߊ، ߌ ߓߊ߯ ߞߍ߫ ߘߏ߲߬ ߠߊ߫ ߞߊ߬ ߓߐ߫ ߛߓߊ߫ ߝߊ߲߭ ߝߍ߬،ߜߟߊ߬ߜߟߊ߫ ߗߡߍ߬ ߦߙߌߞߊ߫ ߟߴߊ߬ ߣߌ߫ ߝߊ߬ߙߊ ߕߍ߫߸ ߌ ߓߊ߯ ߞߍ߫ ߓߐ߫ ߟߊ߫ ߞߐ߲߬ߞߍ߬ߝߌ߲߫ ߝߊ߲߭ ߝߍ߬߸ ߊ߬ ߣߌ߫ ߝߊ߬ߙߊ ߕߍ߫ ߦߋ߫ ߞߎߘߍ߫ ߞߋߟߋ߲߫ ߖߊ߬ߕߋ߫ ߟߋ߬ ߘߌ߫. ߌ ߓߊ߯ ߞߍ߫  ߓߐ߫ ߟߊ߫ ߞߊ߬ߞߘߌ߫ ߝߊ߲߭، ߏ߬ ߘߐ߫ ߛߊ߬ߡߊ߲߬ߣߍ߲ ߘߏ߯ߣߍ߲߫߸ ߊ߬ ߣߌ߫ ߝߊ߬ߙߊ ߕߍ߫ ߦߋ߫ ߞߎߘߍ߫ ߄ ߖߊ߬ߕߋ߬. ߣߴߌ ߦߋ߫ ߓߐ߫ ߟߊ߫ ߟߏ߬ߙߏ߲߬ߓߏ߫ ߥߟߊ߫ ߣߏ߬ߙߏ߲߬ߓߏ߫ ߞߊ߬ ߣߊ߬ ߢߎߡߦߊ߫ ߝߊ߲߭ ߸ߌ ߦߋ߫ ߝߊ߬ߙߊ ߟߋ ߕߍ߰ ߟߊ߫ ߝߣߊ߫. ߌ ߓߊ߯ ߞߍ߫ ߓߐ߫ ߟߊ߫ ߘߌ߲ߞߌߙߊߦߌ߫ ߝߊ߲߭ ߝߍ߬. ߌ ߦߋ߫ ߕߊ߬ߡߌ߲߬ ߠߊ߫ ߝߙߊ߬ߓߊ ߟߋ߬ ߝߣߊ߫ ߟߊ߫ ߞߊ߬ ߕߌ߲ߞߌߛߏ߫ ߓߊ ߕߍ߰ ߞߊ߬ ߣߊ߬ ߓߊ߬ߣߊ߲߬ߞߋߟߋ߲߫.ߓߊ ߏ߬ ߟߋ ߝߣߊ߫ ߦߋ߫ ߞߘߏ߬ߛߊ߫ ߣߌ߫ ߘߌ߲ߞߌߙߊߦߌ߫ ߘߊ߲߭ ߘߌ߫ ߓߊ߬ߣߊ߲߬ߞߋߟߋ߲߫ ߠߋ߬  ߞߘߏ߬ߛߊ߫ ߛߏ߫ ߟߊߓߊ߲ ߘߌ߫، ߊ߬ ߣߌ߫ ߘߌ߲ߞߌߙߊߦߌ߫ ߘߊ߲߭ ߠߊ߫. ߊ߬ ߛߌ߰ߢߐ߲߰ ߛߏ ߟߎ߬ :

* ߛߊߓߊ߬ ߞߘ. ߅ ߢߐ߲߰
* ߞߐ߲߬ߞߍ߬ߝߌ߲߬ ߞߘ. ߅ ߢߐ߲߰
* ߞߊ߬ߞߘߌ߫ ߛߏߡߦߊ߫ ߞߘ،߁߂ ߢߐ߲߰
* ߕߌ߲ߞߌߛߏ߫ ߞߘ. ߈ ߢߐ߲߰  
* ߛߊ߬ߝߋ߫ ߞߘ. ߆ ߢߐ߲߰
* ߓߐߤߙߍ߫

## ߘߐ߬ߝߐ
### ߛߎ߬ߥߊ߬ߙߋ ߟߎ߬ ߟߊ߫ ߓߊߕߍ߫ ߟߊߛߐߘߐ߲߫ ߢߊ
ߊ߲ ߠߊ߫ ߡߐ߰ߓߊ ߟߎ߬ ߕߊ߫ ߝߐߟߌ߫ ߘߐ߫،ߊ߬ߟߎ߬ ߞߊ߲߫ ߞߏ߫  ߛߎ߬ߥߊ߬ߙߋ ߟߎ߬ ߟߊ߫ ߓߊߕߍ߫ ߟߊߛߐ߬ߘߐ߲ ߕߎ߬ߙߎ ߞߍ߫ ߘߊ߫ ߝߘߎ ߟߋ߬ ߘߌ߫. 
ߞߊ߬ߓߊ ߟߎ߬ ߓߋ߲ߓߊ߫ ߞߊ߬ߓߊ߫ ߡߎ߬ߙߊ߬ߡߊ߯ߣߌ߲߫ ߠߋ߬ ߥߟߌ߬ ߘߊ߫ ߖߊ߬ߝߎߣߎ߲߫߸ ߓߊߕߍ߫ ߟߊߢߌߣߌ߲߫ ߞߊ߲ߡߊ߬، ߏ߬ ߟߋ ߣߊ߬ ߘߴߌ ߡߝߊ߫ ߓߊߕߍ߫ ߞߊ߲ߞߊ߲߫ ߘߌ߲߬ߞߌߙߊ ߘߐ߫. ߓߊߏ߬߸ ߣߴߌ ߦߴߊ߬ ߝߍ߬ ߞߊ߬ ߛߎ߬ߥߊ߬ߙߋ ߟߎ߬ ߟߊ߫ ߓߊߕߍ߫ ߟߊߛߐ߬ߘߐ߲߬ ߢߊ ߢߊߝߐ߫߸ ߝߏ߫ ߣߴߌ ߞߊ߬ ߓߊߕߍ߫ ߞߊ߬ߓߊ ߟߎ߬ ߟߊ߫ ߘߐ߬ߝߐ ߘߏߣߍ߲߫ ߢߊߝߐ߫ ߟߋ߬. ߓߊߏ߬ ߛߎ߬ߥߊ߬ߙߋ ߟߎ߬ ߟߊ߫ ߓߊߕߍ߫ ߡߊߛߐߘߐ߲ ߕߎ߬ߙߎ ߦߴߏ߬ ߟߎ߫ ߟߋ߬ ߘߌ߫. 
**ߞߊ߬ߓߊ߫ ߡߎ߬ߙߊ߬ߡߊߣߌ߲߫߸ߘߋ߲ߞߍ߫ ߄**

*ߘߋ߲ߞߍ߫ ߝߟߐ: ߡߎߙߊߟߎ߬. 
*ߖߊߞߊ߬ߙߌ߬ߦߊ߫
*ߝߏߘߋ߫ ߡߊߡߘߎߓߊ. 
*ߘߋ߲ߞߍ ߘߊߎߘߊ߫. 

 ߞߊ߬ߓߊ߫ ߡߎ߬ߙߊ߬ߡߊ߯ߣߌ߲߫ ߘߋ߲ߞߍ߫ ߣߊ߯ߣߌ߲ߣߊ߲ ߦߋ߫ ߘߊߎߘߊ߫ ߡߍ߲ ߘߌ߫߸ ߏ߬ ߟߋ  ߞߴߊ߬ ߛߌ߰ ߞߊ߲ߞߊ߲߫߸ ߞߊ߫ ߡߏ߬ߛߏ ߝߘߎ߫ ߞߊ߬ ߘߋ߲ ߠߎ߫ ߛߐ߬ߘߐ߲߬ ߸ߞߵߊ߬ ߞߘߐ߬ ߝߏߘߋ߫ ߡߊߡߘߎߓߊ ߕߐ߯ߟߊ߫، ߊ߬ߟߎ߬ ߞߊ߲߫ ߊ߬ߟߋ߬ ߕߊ߫ ߏ߬ ߡߊ߬ ߞߏ߫ ߝߏߘߋ߫ ߕߐ߯ߡߊ߲߫، *ߝߏߘߋ߫ ߕߐ߯ߡߊ߲߫* ߏ߬ ߟߋ ߞߊ߬ ߡߏ߬ߛߏ ߘߏ߫ ߝߘߎ ߞߏ߫ *ߡߊ߫ ߕߎ߲߬ߞߙߊ߬* ߸ߏ߬ ߟߋ ߡߍ߲߫ ߘߴ ߊ߬߬ ߡߊ߫ ߘߋ߲߫ ߛߐ߬ߘߐ߲߬، ߡߊ߰ߙߌ ߞߊ߬ ߛߌ߬ߓߏ ߟߊ߫ ߡߊ߫ ߕߎ߲߬ߞߙߊ߫ ߏ߬ ߟߋ ߢߊ ߡߊ߬ ߞߏ߫ ߝߏ߫ ߊ߬ ߗߍ߬ ߦߋ߫ ߛߎ߬ߥߊ߬ߙߋ߬ ߡߛߏ ߟߋ ߕߊ߬߸ߞߏ߫ ߊ߬ߟߎ߬ ߟߊ߫ ߟߊ߬ߡߌߘߊ ߦߋ߫ ߦߋ߲߬ ߞߏ߫ ߟߊ߬ߞߊߘߌ ߓߴߦߋ߲߬. ߊ߬ ߗߍ߬ ߞߊ߲߫ ߞߏ߫; ߋ߫߹ ߞߏ߫ ߛߎ߬ߥߊ߬ߙߋ߬ ߡߛߏ؟ ߏ߬ ߞߵߊ߬ ߕߘߍ߬ ߛߎ߬ߥߊ߬ߙߋ߬ ߕߍ߫ ߖߌ߬ߣߍ߬ ߡߎ߰ߡߍ ߞߣߐ߫߸ߞߵߊ߬ ߢߊߢߌߣߌ߲߫ ߝߎߚߎ߫ ߊ߬ߟߎ߬ ߞߊ߲߫ ߊ߬ ߡߊ߬ ߞߏ߫ ߝߏߣߴߌ ߥߊ߫ ߘߊ߫ ߖߞߊ߬ߓߊ߬ (ߖߊ߰ߓߊ߫). ߏ߬ ߟߋ ߞߍ߫ ߘߊ߫ ߡߊ߫ ߕߎ߲߬ߞߙߊ߫ ߣߴߊ߬ ߗߍ߬ ߝߏߘߋ߫ ߕߐ߯ߡߊ߲߫ ߥߟߌ߬ ߘߌ߫ ߞߊ߬ ߥߊ߫ ߖߞߊ߬ߓߊ߬ ߡߊߜߍ߲߫߸ ߞߊ߬ ߥߊ߫ ߛߎ߬ߥߊ߬ߙߋ߬ ߡߛߏ ߏ߬ ߟߋ ߢߌߣߌ߲߫ ߞߊ߲߲ߡߊ߬ ߛߊ߫. ߊ߬ߟߎ߬ ߛߋ ߦߋ߲߬ ߞߊ߬ ߘߊ߲߬ߕߍ߰ߟߌ ߞߍ߫، ߦߋ߲߬ߞߊ ߟߎ߫ ߞߊ߬ ߛߎ߬ߥߊ߬ߙߋ߬ ߡߛߏ ߟߎ߬  ߟߊߓߐ߫ ߊ߬ߟߎ߫ ߞߊ߬ ߛߊߘߊ߲߫ ߛߎ߬ߥߊ߬ߙߋ߫ ߏ߬ ߟߊߘߏ߲߰ (ߊ߬ ߦߋ߫ ߝߐ߫ ߟߊ߫ ߓߊߕߍ߫ ߞߏ: ߏ߬ߘߌ߬ߦߊ߫ ߛߎ߬ߥߊ߬ߙߋ߫)، ߓߊ߸ ߏ߬ ߕߎ߲߬ ߕߍ߫ ߡߐ߰ ߡߊߞߓߊߣߍ߲߫ ߘߌ߫، ߓߊ ߡߐ߱  ߓߊ߯ ߥߎߟߊ߫ ߖߊ߲ ߕߊ߯ߡߊ߫ ߞߏ߫ ߒ ߥߊߕߐ߫ ߡߐ߰ ߞߏ ߘߐ߫، ߌ ߦߋ߫ ߣߊ߬ ߡߐ߰ ߘߌ߫߸ ߢߊ ߘߌ߫ ߝߊ߫ ߡߍ߲ ߘߐ߫. ߡߊ߫ ߕߎ߲߬ߞߙߊ߫ ߞߊ߲߫ ߞߏ߫ ߒ ߛߌ߬ߓߏ߬ ߘߊ߫ ߡߍ߲ ߠߊ߫߸ ߞߴߏ߬ ߕߍ߫ ߢߌ߲߬ ߠߎ߬ ߘߐ߫، ߊ߬ߟߎ ߢߣߊߕߊ ߓߍ߯ ߓߊ߲ ߞߐ ߟߊߓߐ߫ ߟߊ߫߸ߊ߬ ߞߊ߲߫ ߞߏ߫ ߒ ߞߊ߬ ߡߍ߲ ߦߋ߫ ߛߌ߬ߓߏ ߘߐ߫ ߞߵߏ߬ ߕߍ߫ ߢߌ߲߬ ߠߎ߬ ߘߐ߫ ߸ߊ߬ߟߎ߫ ߞߊ߬ ߛߊߘߊ߲߫ ߛߎ߬ߥߊ߬ߙߋ߬ ߟߊߓߐ߫ ߏ߬ ߞߐ߫ ߛߊ߫߸ߡߏ߬ߛߏ ߞߊ߲߫ ߞߏ߫ ߒ ߞߊ߬ ߡߍ߲ ߦߋ߫ ߛߌ߬ߓߏ ߘߐ߫ ߏ߬ ߟߋ ߣߌ߲߬, ߏ߬ ߝߘߎ߫ ߘߴߊ߬ߟߎ߫ ߓߟߏ߫ ߞߊ߬ ߛߏ߫ ߡߊߜߍ߲߫.

(ߛߊߟߌߡߎ߲߫ ߛߎ߬ߥߊ߬ߙߋ߬ ߘߋ߲ߞߍ߫ ߃)
(ߛߊߟߌߡߎ߲߫  ߛߎ߬ߥߊ߬ߙߋ߫ ߞߊ߬ ߘߋ߲ߞߍ߫ ߃ ߟߋ ߛߐ߬ߘߐ߲߬.) 

#### ߛߎ߬ߥߊ߬ߙߋ߬ ߛߏ߬ ߝߟߐ ߡߊ߲߬ߘߋ߲߫ ߖߌ߬ߣߍ߬ ߞߣߐ߫

ߛߎ߬ߥߊ߬ߙߋ߬  ߛߏ߬ ߝߟߐ ߡߍ߲ ߦߋ߫ ߡߊ߲߬ߘߋ߲߫ ߕߟߋ߬ߓߋ (ߖߌ߬ߣߍ߬ ߞߣߐ߫) ߏ߬ ߟߋ ߡߎ߬ߣߎ߲߬ ߘߌ߫. ߞߊ߬ ߓߘߊ߬ߞߐ߫ ߕߎ߲߰ ߏ߬ ߟߊ߫ ߸ ߞߣߊ߬ ߕߌ߲ߘߌߥߎߟߋ߲߫ ߕߎ߲߰ ߏ߬ ߟߊ߫، ߞߎߡߊ ߒߠߋ ߡߍ߲ ߘߊ ߘߐ߫ ߣߌ߲߬, ߒ߬ߠߎ߫ ߛߌ߰ߦߙߐ ߓߍ߲߬ ߘߊ߫ ߕߌ߲ߘߌߥߎߟߋ߲߫ ߠߋ߬ ߡߊ߬ ߸ߊ߲ߠߎ߬ ߓߋ߲ߓߊ߫ ߛߏ߬ߙߌ߫ ߛߎ߬ߥߊ߬ߙߋ߬߸ ߏ߬ ߛߌ߰ߦߙߐ ߓߍ߲߬ ߘߊ߫ ߕߌ߲ߘߌߥߎߟߋ߲߫ ߠߋ߬ ߡߊ߬، (ߖߐ߲߬) ߥߎߙߎ߲ߣߍ߫ ߛߊ߬ߓߊ ߟߋ ߕߎ߲߬ ߦߴߊ߬ ߓߟߏ߫. ߊ߬ߟߋ  ߞߊ߬ ߖߐ߲߭ ߗߍ߬ߡߍ ߕߊ߬  ߏ߬ ߟߎ߬ ߘߐ߫ ߞߴߊ߬ ߥߊߕߐ߫ ߣߛߌ߬ ߛߊ߲߬ ߦߙߐ ߝߎߕߊ߫ ߖߊ߬ߟߏ߲߫، ߊ߬ ߣߴߊ߬ ߘߋ߲ߞߍ߫ ߝߏߘߋ߫ ߡߊ߲߬ߡߊߘߌ߬ ߟߎ߫ ߥߟߌ߬ ߘߊ߫ ߞߊ߬ ߥߊ߫ ߝߎߕߊ߫، ߞߏ߬ߣߌ߲߬ ߛߊ߬ߦߊ ߥߊ߫ ߘߴߊ߬ߟߋ ߡߌ߬ߘߊ߬ ߦߋ߲߬، ߊ߬ߟߋ ߞߵߊ߬ ߛߊ߬ߙߴߊ߬  ߘߋ߲ߞߍ߫ ߟߊ߫ ߝߏߘߋ߫ ߡߊ߬ߡߊߘߌ߬، ߞߏ߫ ߒ߬ߓߊ߬߸ ߊ߲ ߓߘߊ ߟߋ߬ ߓߊߕߍ߫ ߘߌ߫، ߊ߲  ߣߊ߬ߣߍ߲߬ ߣߛߌ߬ ߛߊ߲߬ ߞߊ߲ ߠߋ߬ ߡߊ߬߸ ߞߊ߬ ߒ߬ ߞߐߛߊ߬ߦߌ߫ ߓߊߕߍ߫، ߊ߲ ߓߘߊ ߟߋ߬ ߓߊߕߍ߫ ߘߌ߫߸ ߊߟߎ߫ ߦߋ߫ ߥߊ߫ ߟߊ߫ ߦߋ߲߬ ߠߋ߬ ߘߋ߬. ߊ߲ߠߎ߬ ߡߝߊߣߍ߲߫ ߕߍ߬ߘߍ߫ ߦߋ߫ ߝߎߕߊ߫ ߛߏ ߡߍ߲ ߠߊ߫߸ ߏ߬ ߟߋ ߦߋ߫ ߞߐߟߊߘߍ߫ ߘߌ߫. ߊ߬ߟߋ ߟߊߖߋߟߌ ߝߊ، ߊ߬  ߘߋ߲ߞߍ߫ ߞߊ߬ ߛߌߟߊ ߡߌ߬ߘߊ߬ ߞߏ߫ ߒ ߝߊ߬ ߞߊ߬  ߛߙߊ߬ߒ߬ߞߊ߲߬ߠߊ ߡߍ߲ ߝߐ߫ ߞߏ߫ ߒ ߧߋ߫ ߒ ߞߐߛߊ߬ߦߌ߲߬ ߠߊ߫ ߞߊ߬ ߥߊ߫ ߕߌ߲ߘߌߥߎߟߋ߲߫، ߝߋ߲ ߡߍ߲ ߠߎ߬ ߟߊߘߍ߬ߣߍ߲߫  ߕߘߍ߬ ߞߵߏ߬ ߟߎ߫  ߕߊ߬ ߞߵߌ ߕߋߟߋ߲ ߦߋ߲߬ ߠߊ߫.

ߝߏ߫  ߊ߬ ߣߊ߬ ߘߊ߫ ߛߋ߫ ߟߏ߬ߙߏ߲߬ߓߏ߫߸ ߞߊ߬ ߥߊ߫ ߤߥߊ߬ ߡߊ߯ߘߌ ߣߴߊ߬ ߘߋ߲ ߠߎ߬ ߕߍ߬ߘߍ߫ ߦߋ߲߬، ߝߏߘߋ߫ ߥߟߊ߬ߞߟߊ߬ ߡߊ߯ߘߌ߫ ߟߎ߫ ߝߊ߬ ߟߴߏ߬ ߘߌ߫، ߞߐߙߍߓߊ߫ ߓߟߋ߬ߓߟߋ ߟߴߏ߬ ߘߌ߫. 

##### ߛߎ߬ߥߊ߬ߙߋ ߟߎ߬ ߟߊ߫ [[ߟߏ߬ߙߏ߲߬ߓߏ߫]] ߟߊߛߐ߬ߘߐ߲߬ ߢߊ
ߏ߬ ߟߏ߲ ߞߊ߲ߣߊ߬߸ ߛߎ߬ߥߊ߬ߙߋ ߡߊ߲߫ ߛߌߦߊ߫، ߊ߬ߟߎ߬ ߦߴߊ߬ߟߎ߬ ߢߐ߲߮ ߠߊߢߌߣߌ߲߫ ߠߊ߫ ߟߋ߬ . ߊ߲ߠߎ߬ ߓߋ߲ߓߊ߫ ߝߏߘߋ߫ ߡߊ߬ߡߊߘߌ߫ ߛߎ߬ߥߊ߬ߙߋ߫ ߡߛߏ߬ ߝߟߐ ߓߐ߫ ߘߊ߫ ߛߕߐߦߊ߫ ߟߋ߬ ߞߏ߫ (ߛߙߋ߫ ߞߛߊ߬ߡߊ) ߏ߬ ߣߊ߬ ߘߊ߫  ߛߌ߰ ߊ߲ ߓߋ߲ߓߊ߫ ߟߋ߬ ߞߎ߲߬߸ߊ߬ߟߋ ߣߊ߭ ߛߌߣߍ߲߬ ߸ߊ߬ ߞߊ߲߫ ߞߴߊ߬ߟߋ ߥߊߕߐ߫ ߖߌ ߟߊߖߊ߬ ߟߊ߫( ߛߕߐߦߊ߫) ߦߋ߲߬ ،ߞߏ߫ ߸  ߛߊ߬ߡߊ ߕߴߛߋ߫  ߓߍ߲߬ ߠߴߊ߬ ߓߟߏ߫ ߓߊߕߍ߫ ߡߎ߬ߕߎ߲߬ ߞߏ߫ ߓߊ߯ߙߊ߫ ߘߌ߫ ߢߊߛߐ߬ߘߐ߲߬ . ߤߥߊ߬ ߡߊ߯ߘߌ߫ ߓߐ߲ߛߐ߲ ߢߌ߲߬ ߠߎ߬ ߣߊ߬ ߘߴߊ߬ ߡߍ߲߫ ߞߴߊ߲ ߘߏ߫ ߓߘߊ߫ ߛߴߦߋ߲߬ ߸ߏ߬ ߞߊ߬ ߞߋߟߊ ߟߥߊ߫ ߞߏ߫ ߊ߬ ߦߋ߫ ߣߊ߬ ߦߊ߲߬߸ߊ߲ ߓߍ߯  ߦߋ߫ ߖߌ ߟߊߖߊ߬ ߟߏ߬ߙߏ߲߬ߓߏ߫ ߸ߞߏ߫  ߊ߲ ߓߍ߯ ߦߋ߫ ߓߊߕߍ߫ ߛߌߟߊ ߟߋ ߞߊ߲߬߸ߏ߬ ߟߎ߬ ߝߣߊ߫ ߓߐߣߍ߲߫ ߝߎߕߊ߫ ߟߋ߬ ߸ߞߏ߬ߣߌ߲߬ ߊ߲ ߕߎ߲߬ ߕߍ߫ ߛߏ߫ ߞߋߟߋ߲߫ ߠߊ߫،ߞߏ߬ߣߌ߲߬ ߊ߲ ߓߍ߯ ߦߋ߫ ߓߊߕߍ߫ ߛߌߟߊ ߟߋ ߞߊ߲߬. ߏ߬ ߞߐ߬ߣߐߡߊ߬ ߊ߲ ߞߊ߬ ߖߌߟߖߊ ߏ߬ ߟߋ ߞߍ߫ ߟߏ߬ߙߏ߲߬ߓߏ߫ ߦߋ߲߬߸ߏ߬ ߘߊ߬ߡߌߘߊ ߏ߬ ߓߟߏߡߊ߬߸ ߏ߬ ߓߍ߲߭  ߏ߬ ߓߟߏߡߊ߬ ߛߊ߬ߣߐ߮ ߟߎ߫ ߝߍ߬ ߦߋ߲߬ ߸ߖߌ߫ ߟߊߖߊ ߏ߬ ߟߋ ߥߊ߫ ߘߊ߫ ߟߊߓߊ߲߫ ߛߌ߱ ߡߊ߬ ، ߛߌߟߊ߫ ߡߊ߫ ߛߐ߬ߘߐ߲߫ ߡߎ߬ߕߎ߲߬ ߞߊ߬ ߕߊ߯ ߓߊߕߍ߫،ߌߞߏߡߌ߲߬ ߛߌߟߊ߫ ߡߊ߫ ߛߐ߬ߘߐ߲߫ ߡߎ߬ߕߎ߲߬ ߞߊ߬ ߕߊ߯ ߓߊߕߍ߫߸ߊ߬ ߓߘߊ߫ ߟߊߓߊ߲߫ ߛߌ߱ ߡߊ߬ ߟߏ߬ߙߏ߲߬ߓߏ߫ ߦߋ߲߬߸ߛߌ߱ ߏ߬ ߟߋ ߞߍ߫ ߘߊ߫ ،ߛߐ߬ߘߐ߲ ߞߍ߫ ߘߊ߫ ߦߙߌߥߊ ߞߍ߫ ߘߊ߫ ߸ߓߍ߲߭ ߞߍ߫ ߘߊ߫߸ߛߎ߬ߥߊ߬ߙߋ ߟߎ߬ ߕߍ߬ߘߍ߫ ߛߌ߱ ߏ߬ ߘߐ߫ ߦߋ߲߬،ߣߴߊ߬ߟߎ߬ ߞߊ߬ ߢߐ߲߮ ߦߋ߫ ߸ߝߐߟߌ ߓߊ߯ ߞߍ߫ ߸ߛߊߟߌߡߎ߲߫ ߞߊ߬ ߘߋ߲ ߣߊ߯ߣߌ߲ ߡߍ߲ ߛߐ߬ߘߐ߲߫ ߖߞߊ߬ߓߊ߫ ߛߌ߱. ߘߐ߫߸ߣߴߊ߬ߟߎ߫ ߞߊ߬ ߢߐ߲߮ ߦߋ߫ ߝߐߟߌ ߟߋ߬ ߞߍߕߐ߫ ߸ߓߏ߲ ߠߎ߬ ߘߌ߫ ߓߊ߯ ߡߊߘߊ߲߫ ߸ߌ ߓߐ߫ ߘߊ߫ ߓߏ߲ ߡߍ߲ ߠߊ߫؟ ߌ ߓߐ߫ ߘߊ߫ ߓߏ߲߫ ߡߍ߲ ߠߎ߬ ߟߊ߫؟ ߊ߲ߠߎ߬ ߦߋ߫ ߊ߲߬ߛߎ߬ߡߣߊ߬ߟߊ߫ ߟߋ߬ ߸ ߡߊ߲߰ ߛߏ߲߬ߖߘߊ߬ ߘߋ߲ߡߛߏ߫ ߡߍ߲ ߘߌ߫ ߘߊ߫ ߛߊߟߌߡߎ߲߫ ߛߎ߬ߥߊ߬ߙߋ߫ ߡߊ߬(ߊ. ߘ.) ߸ߓߊ ߊ߬ ߣߊ߬ ߘߊ߫  ߓߍ߲߬ ߡߊ߲߰ ߛߏ߲߬ߖߘߊ߫ ߟߊ߫ ߡߊ߲߬ߛߊ߬ߦߊ ߡߊ߬ ߦߋ߲߬߸ߞߓߊߞߏ߫ ߛߌߦߊߡߊ߲߫ ߕߊ߬ߡߌ߲߬ ߘߴߊ߬ ߣߴߏ߬ ߕߍ߫  ،ߡߊ߲߰ ߛߏ߲߬ߖߘߊ߫ ߞߵߊ߬ ߦߋ߫ ߞߏ߫ ߞߏ ߡߍ߲ ߘߴߊ߬ ߞߍ߫ ߡߎ߬ߕߎ߲߬ ߛߊߟߌߡߎ߲߫ ߛߎ߬ߥߊ߬ߙߋ߬ ߘߴߛߴߊ߬  ߜߍ߫ ߟߴߊ߬ ߦߋ߫ ߞߊ߬ ߘߎߓߊ( ߡߊ߬ߕߙߊ߬ߟߌ) ߞߴ ߊ߬ ߦߋ߫߸ߝߏߣߴߊ߬ ߞߵߊ߬ ߘߋ߲ߡߛߏ߫ ߟߋ߬ ߘߴߊ߬ ߡߊ߬ ߸ߡߊ߲߰ ߛߏ߲߬ߖߘߊ߬ ߘߋ߲ߡߛߏ߫ ߣߊ߯ߙߋ߲߫ ߛߌ߬ߙߊ߫ ߛߞߎ߬ ߸ߏ߬ ߟߋ ߕߊ߬ ߘߊ߫ ߞߵߊ߬ ߘߌ߫ ߛߊߟߌߡߎ߲߫ ߡߊ߬߸ߏ߬ ߞߊ߬  ߊ߲߬ߛߎ߬ߡߣߊ߫ ߛߐ߬ߘߐ߲߬ ،ߣߴߊ߲ ߞߊ߬ ߢߐ߲߮ ߦߋ߫ ߝߊ߲߬_ߊ_ߝߊ߲߬  ߛߍߣߍ߲߬߸ߌ ߓߐߣߍ߲߫ ߓߏ߲߫ ߖߐ߲߫ ߠߊ߫؟ ߣߴߌ ߟߊ߫ ߓߏ߲ ߥߊ߫ ߘߊ߫ ߞߍ߫ ߊ߲߬ߛߎ߬ߡߣߊ߬ߟߊ߫ ߘߌ߫،ߏ߬ ߓߊ߯ ߊ߬ ߕߘߍ߬ ߛߍߣߍ߲߬ ߌߟߋ ߓߐߣߍ߲߫ ߕߟߋ߬ߓߐ ߘߐ߫ ߸ߏ߬     ߓߐߣߍ߲߫ ߕߟߋ߬ߓߋ߬߸ߏ߬ ߓߍ߯ ߦߋ߫ ߣߊ߫ ߞߋߟߋ߲߫ ߝߊ߬ ߞߋߟߋ߲߫ ߟߋ߬ ߘߌ߫. ߞߎߡߊ ߏ߬ ߓߌ߬ߟߊ߬ߣߴߊ߬  ߢߐ߲߮ ߘߐ߫ ߟߏ߬ߙߏ߲߬ߓߏ߫ ߸ߞߵߊ߬ ߦߋ߫ ߤߥߊ߬ ߡߊ߯ߘߌ߫ ߣߌ߫ ߞߙߎ ߝߋ߲_ߋ_ߝߋ߲߫ ߣߊ߬ߣߍ߲߬ ߸ߞߵߏ߬ ߟߊ߫ ߒ߬ߠߎ߬ ߓߋ߲ߓߊ߫ ߝߏߘߋ߫ ߡߊ߬ߡߊߘߌ߫ ߛߎ߬ߥߊ߬ߙߋ߫ ߞߊ߲߬߸ߏ߬ ߓߍ߯ ߓߐߣߍ߲߫ ߊ߲߬ߛߎ߬ߡߣߊ߬ߟߊ߫ ߓߏ߲ ߠߋ߬ ߞߣߐ߫،ߣߴߊ߬ ߝߐ߫ ߘߊ߫ ߞߏ߫ ߊ߲߬ߛߎ߬ߡߣߊ߬ߟߊ߫߸ ߏ߬ ߟߊ߫ ߓߏ߲߫ ߞߣߐ߫ ߟߊ߫ ߡߎ߰ߡߍ ߟߋ߬ ߞߟߌ߫ ߘߊ߫ ߛߍߣߍ߲߬ ߞߏ߫ ߊ߲߬ߛߎ߬ߡߣߊ߬ߟߊ߫. ߛߎ߬ߡߊ߬ߦߌ߬ߟߊ߬ߟߊ߫ ߦߋ߲߬ ߦߛߎߝߎߟߊ߫ ߦߋ߲߬ ߊ߲߬ߛߎ߬ߡߣߊ߬ߟߊ߫ ߦߋ߲߬߸ߊ߲ߠߎ߬ ߦߋ߫ ߊ߲߬ߛߎ߬ߡߣߊ߬ߟߊ߫ ߟߋ߬ ߘߌ߫.ߏ߬ ߞߋߟߋ߲ ߠߋ߬ ߓߊ߬ߣߊ߲߬ߞߋߟߋ߲߫ ߦߊ߲߬ ߤߊߟߵߊߟߎ߫ ߘߏ߲߬ ߕߎ߬ߡߊ ߡߊ߫ ߞߍ߫ ߞߋߟߋ߲߫ ߘߌ߫ ߖߌ߬ߣߍ߫ ߦߊ߲߬߸ߤߊߟߴߊߟߎ߫ ߡߴߊߟߎ߫ ߡߝߊ߫ ߦߙߐ߫ ߞߋߟߋ߲߫ ߖߌ߬ߣߍ߬ ߞߣߐ߫߸ߓߊ߬ߙߌ߬ ߣߴߊߟߎ߫ ߞߊ߬ ߢߐ߲߮ ߦߋ߫ ߞߊ߬ ߝߐߟߌ ߞߍ߫ ߣߴߊ߬ ߓߊ߲߫ ߘߊ߫ ߝߐ߫ ߟߊ߫ ߘߐߙߐ߲߫ ߞߴߌߟߋ ߦߋ߫ ߊ߲߬ߛߎ߬ߡߣߊ߬ߟߊ߫ ߟߋ߬ ߘߌ߫ ߸ߏ߬ ߓߊ߯ ߓߊ߲߫ ߝߐ߫ ߟߊ߫ ߘߐߙߐ߲߫ ߏ߬ ߟߎ߬ ߓߘߊ߫ ߞߍ߫ ߣߊ߬ ߞߋߟߋ߲߫ ߝߊ߬ ߞߋߟߋ߲߫ ߘߌ߫. ߞߊ߬ ߥߴߊ߬ ߕߘߍ߬ ߝߋ߲_ߋ_ߝߋ߲߫ ߞߎ߲߭ ߘߍ߬ߣߍ߲߫ ߟߏ߬ߙߏ߲߬ߓߏ߫ ߏ߬ ߘߌ߫ ߞߊ߬ ߕߘߍ߬ ߏ߬ ߓߍ߯ ߦߋ߫ ߓߐ߫ ߟߊ߫ ߊ߲߬ߛߎ߬ߡߣߊ߫ ߟߊ߫ ߓߏ߲ ߠߋ߬ ߞߣߐ߫. 

ߖߊ߲߬ߕߏ߬ߒߘߐ:
ߊ߬ ߝߐ߫ ߞߏ߫ ߛߎ߬ߥߊ߬ߙߋ ߟߎ߬ ߟߊ߫ ߖߌ߬ߣߍ߬ ߡߊ߬ߛߐߘߐ߲ ߞߎ߲߭ ߞߍߣߍ߲߫ ߝߘߎ ߟߋ߬ ߘߌ߫߸ߏ߬ ߦߋ߫ ߝߎ߬ߕߎ߲߬ߕߌ߬ߓߊ߫ ߟߋ߬ ߘߌ߫߸ߓߊ ߊ߲ ߓߋ߲ߓߊ߫ ߝߟߐ ߡߍ߲ ߠߎ߫ ߣߊ߬ ߘߊ߫ ߓߊߕߍ߫ ߸ߣߴߌ ߞߵߏ߬ ߟߊߥߌ߬ߟߌ߫ ߓߌ߬ ߞߵߊ߬ߟߎ߫ ߢߌ߬ߣߌ߲߬ߞߊ߬߸ߏ߬ ߟߎ߬ ߡߊ߫ ߖߌ߬ߣߍ߬ ߕߐ߮ ߣߌ߲߬ ߟߐ߲߫ ߝߋߎ߫ ،ߖߌ߬ߣߍ߬ ߦߋ߫ ߕߎ߬ߓߊ߬ߓߎ ߟߎ߬ ߟߊ߫ ߞߣߍ߫ ߥߟߊ߫ ߞߊ߬ߝߏ߬ ߛߌ߲ߘߌߣߍ߲ ߠߋ߬ ߘߌ߫. ߊ߬ ߝߐ ߝߣߊ߫ ߞߏ߫ ߡߊ߬ߟߌ߫ ߖߞߊ߬ߓߊ߬ ߸ߏ߬ ߝߣߊ߫ ߦߋ߫ ߝߎ߬ߕߎ߲߬ߕߌ߬ ߓߟߋߓߟߋ ߟߋ߬ ߘߌ߫،ߓߊ ߕߎ߬ߡߊ ߏ߬ ߞߵߊ߬ ߕߘߍ߬ ߡߊ߬ߟߌ߬ ߞߏ߫ ߕߴߦߋ߲߬ ߸ߡߍ߲  ߝߐ߫ ߢߊ߫ ߓߘߍ ߦߋ߫ ߡߊ߲߬ߘߋ߲߫ ߖߞߊ߬ߓߊ߬ ߣߌ߫ ߡߊ߲߬ߘߋ߲߬ ߓߊߕߍ߫ ߘߌ߫. ߊ߬ ߓߘߊ߫ ߞߍ߫ ߝߙߋߞߋ߫ ߖߍ߬ߘߍߖߍ߬ߘߍ ߟߋ߬ ߘߌ߫ ߓߌ߬ ߝߋߝߋ߫ ߸ߝߴߏ߬ ߓߘߊ߫ ߞߍ߫ ߖߌ߬ߣߍ߫ ߡߊ߬ߣߋ߲߬ߞߊ ߛߌߦߊߡߊ߲߫ ߘߊߘߐ߫ ߘߐ߲߬ߞߟߌ ߘߌ߫ ߓߌ߬ ߞߏ߫ ߡߊ߬ߣߌ߲߬ߞߊ ߟߎ߬ ߓߐߣߍ߲߫ ߡߊ߬ߟߌ ߟߊ߫ ߟߋ߬߸ߊ߬ ߣߌ߫ ߝߏ߫ ߊ߬ ߓߘߊ߫ ߞߍ߫ ߖߌ߬ߣߍ߬ ߛߌߦߊ ߕߐ߭ ߟߎ߬ ߢߣߊ߫ ߞߏ߫ ߡߊ߬ߣߌ߲߬ߞߊ ߓߐߣߍ߲߫ ߡߊ߬ߟߌ ߟߊ߫ ߟߋ߬߸ ߤߐ߲߬ߞߍ߬ ߹ߛߌߦߊ ߕߐ߭ ߟߎ߬ ߖߏ߫ ߦߴߏ߬ ߘߐ߫ ߞߍ߬߸ߌߟߋ ߦߋ߫ ߡߐ߱ ߡߍ߲ ߖߌ߰ ߟߊ߫ ߦߙߐߕߌ߮ ߘߌ߫߸ߣߴߏ߬ ߘߟߊߖߌ߯ ߘߟߊߦߟߍ߫ ߞߏ߫ ߒ߬ߠߎ߬ ߓߐߣߍ߲߫ ߞߊ߬ߘߌ߬ߛߊ߬ߟߊ߫ ߟߋ߬ ߸ߌ ߝߣߊ߫ ߞߊ߫ ߞߊ߲߫ ߞߵߌ ߕߌ߲ߕߌ߲߫ ߏ߬ ߟߋ ߝߐ ߞߊ߲߬ ߖߐ߲߰ߛߊ߫ ߟߏ߲ ߘߏ߫ ߌ ߕߍ߬ߘߍ߫ ߌ ߖߍ߬ߘߍ߫ ߖߌ߰ ߟߊ߫ ߛߌ߰ߒߝߍ߭ ߘߌ߫ ߦߙߐ ߡߍ߲߸ ߌ ߘߌߣߊ߬ ߟߊߓߊ߲߫ ߦߋ߲߬ ߕߌ߰ ߘߌ߫. ߡߐ߰ ߟߎ߫ ߟߋ߬ ߝߣߊ߫ ߦߋ߫ ߞߎߡߊ ߢߌ߲߬ ߠߎ߬ ߝߐ߫ ߟߊ߫ ߸ߊ߰ ߝߐ߫ ߟߊ߫ ߞߏ߫ ߡߍ߲ ߠߎ߫ ߞߊ߬ ߒ߬ ߠߊ߫ ߘߐ߬ߝߐ ߟߎ߬ ߟߐ߲߫ ߸ߦߏ߫ ߡߊ߲߬ߘߋ߲߫ ߖߋ߬ߟߌ ߘߏ߫ ߟߎ߬ ߸ߒ ߓߘߊ߫ ߊ߲ ߠߊ߫ ߖߋ߬ߟߌ ߘߏ߫ ߟߎ߫ ߞߊ߲ ߡߍ߲ ߞߏ߫ ߡߊ߬ߣߌ߲߬ߞߊ ߝߏߦߌ߫ ߦߋ߫ ߖߌ߬ߣߍ߬ ߞߴߏ߬ ߟߎ߬ ߓߍ߯ ߓߐߣߍ߲߫ ߡߊ߬ߟߌ ߟߊ߫ ߟߋ߬߸ߞߓߊߞߏ߫ ߞߎߡߊߓߊ߫߹. 
ߊ߲ ߧߴߊ߬ ߢߊߢߌߣߌ߲߫ ߝߟߐ߫ ߸ߦߙߐ ߖߏ߲߫ ߕߐ߯ ߞߏ߫ ߡߊ߬ߟߌ؟
ߒ ߞߏ߫ ߡߊ߲߬ߘߋ߲߫ ߠߋ߬ ߝߐߢߊ ߘߐߕߌߢߍߣߍ߲ ߦߋ߫ ߡߊ߬ߟߌ ߘߌ߫،ߊߙߊߓߎ ߟߎ߫ ߣߍ߲߭ ߞߊ߲߬ ߸ߊ߲ ߠߊ߫ ߘߝߐ߬ ߛߌߦߊߡߊ߲߫ ߡߌ߲߬ߘߊ߬ߣߍ߲߫ ߏ߬ ߟߎ߬ ߡߍ߲ ߠߎ߫ ߡߊ߬ ߛߓߍߟߌ ߛߌߟߊ ߝߍ߬. 

ߞߎߡߊ ߞߵߊ߲ ߕߍ߬ߘߍ߫ ߦߋ߲߬ ߠߋ߬. 
ߕߏ߫ ߞߍ߫ ߘߊ߫ ߛߌ߱ ߏ߬ ߟߋ ߘߐ߫،ߥߙߎߞߌ ߓߘߊ߫ ߞߍ߫߸ߦߙߌߥߊ ߓߘߊ߫ ߞߍ߫ ߸ߞߕߏߒߕߡߊ ߦߋ߫ ߊ߲ ߓߟߏ߫ ߘߎ߱ ߏ߬ ߞߣߐ߫ ߦߋ߲߬ ߞߵߊ߬ ߓߍ߲߬ ߘߊߡߌߣߊ ߡߊ߬ ߸ߊ߬ ߝߐ ߡߍ߲ ߞߍߣߍ߲߫ ߞߏ߫ ߣߌ߫ ߡߐ߱ ߡߍ߲ ߟߊߣߍ߲߫ ߡߊ߰ߙߌ ߟߊ߫ ߸ߊ߬ ߣߌ߫ ߟߏ߲ߠߊߓߊ߲ ߠߊ߫ ߞߴߌ ߦߋ߫ ߟߏ߲ߟߊ߲ ߓߏ߲߬ߧߊ߬߸ߏ߬ ߟߏ߲ߟߊ߲߫ ߓߏ߲߬ߧߊ ߏ߬ ߕߍ߬ߘߍ߫ ߛߎ߬ߥߊ߬ߙߋ ߟߎ߫ ߞߊ߲߬ ߟߏ߬ߙߏ߲߬ߓߏ߲߫ ߞߣߐ߫߸ߓߊ ߊ߬ߟߎ߫ ߣߊ߬ ߛߊ߬ߣߐ߮ ߡߍ߲ ߕߍ߬ߘߍ߫ ߦߋ߲߬ ߞߣߐ߫ ߸ߟߐ߲ߠߌ߲ߠߊ ߟߎ߫ ߟߋ ߕߘߍ߬،ߏ߬ ߓߏ߲߬ߧߊ ߣߌ߫ ߜߟߌߦߊ ߡߊ߫ ߘߛߍ߫ ߒ߬ ߘߐ߫ ،ߡߐ߰ ߘߐ߬ߞߏ߬ߟߏ߲߬ߧߊ߫ ߡߊ߫ ߟߐ߬ ߛߎ߬ߥߊ߬ߙߋ߬ ߘߋ߲߫ ߝߣߊ߫ ߘߐ߫ ߦߋ߲߬߸ߕߏ߫ ߞߍ߫ ߘߴߏ߬ ߟߋ ߘߐ߫ ߸ߛߌ߱ ߓߘߊ߫ ߘߌߦߊ߫ ߥߟߌ߫ ߡߊ߫ ߞߍ߫ ߡߎ߬ߕߎ߲߬ ߸(ߊ߬ߟߌ߬ߡߊ߬ߡߌ߲߬ =ߢߍߓߊ߯) ߞߟߍ ߥߟߌ߬ ߘߊ߫ ߛߊ߬ߡߊ߬ߡߘߎ߬ ߞߟߍ ߞߊ߬ߣߌ߲߬߸ߞߵߏ߬ ߞߍ߫ ߓߊ߲߬ߞߐ߬ߞߊ ߟߎ߬ ߞߍ ߘߌ߫ ߞߊ߬ (ߢߍߓߊ߯ =ߊ߬ߟߌ߬ߡߊ߬ߡߌ߲߫) ߛߊ߬ߡߘߎ߬ߜߍ߫ ߓߊߙߌ߲ߞߍ߫  ߛߊߘߊ߲߫ ߡߊ߯ߘߌ߫ ߝߊ߰ ߘߌ߫ ߸ߊ߬ ߞߵߏ߬ ߡߍ߲ ߠߊߛߌ߰ ߥߎߟߘߊ ߞߎ߲߬ ߠߊ߫߸ߏ߬ ߟߊ߫ ߞߏ߫ ߡߌߘߊ߫ ߢߊ ߞߵߊ߬ ߞߍ߫ ߓߊ߲߬ߞߐ߬ߞߊ ߟߎ߫ ߡߙߊ߬ ߘߴߊ߬ ߡߊ߬߸ ߊ߬ ߛߌ߭ ߓߘߊ߫ ߓߊ߲߫ ߞߵߊ߬ ߝߊ߰،ߊ߬ ߝߐ ߡߍ߲ ߞߍߣߍ߲߫  (ߢߍߓߊ߯) ߛߊ߬ߡߘߎ߬ߜߍ߫ ߓߟߏ߫ ߞߏ߫ ߒ߬ߓߊ߬ ߒߠߋ ߥߎߟߘߊ ߟߊߢߌߣߌ߲߫ ߘߋ߬،ߥߎߟߘߊ ߟߋ߫ ߞߊ߬ ߒߠߋ ߟߊߢߌߣߌ߲߫߸ ߒߠߋ ߞߵߊ߬ ߟߐ߲߫ ߛߌ߬ߟߊ߬ߡߊ (ߖߘߍ߬ߞߟߏ߬ߓߊ߮) ߟߎ߫ ߟߋ߬ ߸ߡߏߙߌ ߟߎ߫ ߟߋ߬. ߒ߬ߓߊ߬߸ߊߟߎ߯ ߥߊ߫ ߝߌߘߊ ߓߌ߬ߟߊ߬ ߒ ߓߊߙߌ߲ߣߍ߲ ߛߎ߭ ߞߊ߲߬ ߸ߊߟߎ߫ ߞߏ߬ߣߌ߲߬ ߞߣߊ߫ ߒ ߛߊ߲߬ߓߊ߬ ߒ ߞߕߌߢߐ߲߯ ߠߊ߫߸ߏ߬ ߝߐ ߡߍ߲ ߞߍ߫ ߘߊ߫߸ߖߊ߬ߡߊ (ߞߙߎ) ߖߍ߲ߛߍ߲߫ ߘߊ߫ ߌߞߐ߫،ߞߊ߬ ߕߘߍ߬ ߡߍ߲ ߓߐ߫ ߘߊ߫ ߝߊ߲߭ ߡߌ߲ ߤߊ߯ ߒ߬ ߢߐ߲߮ ߠߊߘߍ߬ ߟߏ߬ߙߏ߲߬ߓߏ߫ ߸ߓߍ߯ ߞߵߌ ߞߐߛߌߟߊ ߕߊ߬ ߡߍ߲ ߠߎ߬ ߓߐ߫ ߘߊ߫ ߞߎ߬ߞߎ߬ߕߊ߲ߓߊ߫ ߏ߬ ߟߎ߬ ߥߊ߫ ߘߊ߫ ߦߋ߲߬ ߏ߬ ߟߋ ߘߐ߫߸ߊ߲ߠߎ߬ ߓߋ߲ߓߊ߫ ߞߵߌ ߕߋߟߴߊ߬ ߓߐ߫ ߦߙߐ߫ ߞߘߐ ߟߊ߫ ߣߊߟߌ߬ߡߎ߲߫ ߝߎߕߊ߫ ߞߐ߬ߟߊߘߍ߫ ߘߌ߫߸ߊ߬ߟߌ߬ߡߊ߬ߡߌ߲߬ ߞߟߍ ߟߊߛߊ߬ߦߌ߸ ߊ߬ ߞߊ߲߫  ߞߴߊ߬ߟߋ߬ ߡߊ߫ ߥߎߟߘߊ ߞߟߍ߬، ߞߏ߫ ߓߍ߯ ߌ ߞߐߛߊ߬ߦߵߌ ߓߐ߫ ߦߙߐ߫߸ߞߐߛߊߦߌ ߞߍ߫ ߏ߬ ߘߐ߫ ߛߍߣߍ߲߬߸ ߣߊ߬ߟߌ߬ߞߏ ߓߌ߬ߟߊ߬ ߘߊ߫ ߡߐ߰ߓߊ ߟߎ߬ ߞߣߐ߫ ߦߋ߲߬ ߠߋ߬߸ߞߊ߬ ߕߘߍ߬ ߡߐ߰ߓߊ߬ ߝߟߐ ߟߎ߬ ߓߘߊ߫ ߛߊ߬߸ߡߍ߲ ߕߍ߬ߘߍ߫ ߡߐ߰ߓߊ߬ߦߊ ߟߊ߫ ߏ߬ ߟߏ߲ ߞߊ߲ߠߊ߫، ߏ߬ ߟߋ ߝߏߘߋ߫ ߥߟߊ߬ߞߟߊ߬ ߡߊ߯ߘߌ߫ ߣߴߊ߬ ߘߐ߯ߞߍ߫ ߝߏߘߋ߫ ߒߝߊ߬ߓߊ ߟߎ߬ ߣߌ߫ ߓߐߟߊ߲߰ߛߣߊ߬ ߟߎ߬ ߘߌ߫߸ߞߵߊ߬ ߟߊ߫ ߡߐ߰ ߞߎ߲߬ߓߊ߬ ߜߘߍ߫ ߟߎ߫ ߞߊ߲߬ ߸ߓߊ ߣߴߌ ߞߊ߲߫ ߞߴߌ ߘߴߏ߬ ߓߍ߯ ߕߐ߮ ߝߐ߫ ߊ߬ ߕߍ߫ ߓߍ߲߬ ߸ߌ ߓߊ߯ ߘߏ߫ ߟߎ߫ ߝߐ߫ ߏ߬ ߘߴߊ߬ ߓߍ߯ ߥߊ߬ߛߊ߫ ߕߋ߲߬. ߥߟߌߞߏ ߝߐߣߍ߲߫  ߏ߬ ߟߋ ߘߐ߫ ߛߍߣߍ߲߬ ߞߏ߫  ߒ߬ߓߊ߬߸ ߊ߲ ߧߋ߫ ߣߊ߬ ߒ߬ ߠߊ߫ ߛߏ߫ ߡߊߕߍ߰، ߣߌ߫ ߡߊ߰ߙߌ ߡߊ߫ ߞߕߌ߫ ߓߊߕߍ߫ ߟߊߛߐ߬ߘߐ߲ ߠߊ߫ ߸ߊ߲ ߧߋ߫ ߥߊ߫ ߝߙߍ߬ ߞߍ߫ ߞߊ߬ ߛߏ ߘߏ߫ ߡߊߕߍ߰ ߞߵߊ߲ ߕߐ߮ ߟߊ߫ ߦߋ߲߬ ߞߊ߲߬. ߓߍ߲߬ ߞߍ߫ ߘߴߊ߬ ߡߊ߬ ߏ߬ ߘߐ߫ ߞߏ߫ ߞߊ߬ ߦߙߐ ߢߌߣߌ߲߫ ߸ߏ߬ ߟߏ߲ ߞߊ߲ߠߊ߫ ߛߘߌߦߊߘߊ߲ ߡߍ߲ ߣߌ߲߬ ߸ߡߐ߱ ߟߎ߫ ߛߌ߰ߣߍ߲߫ ߦߋ߲߬، ߏ߬ ߘߏ߲߬ߛߏ ߟߎ߫ ߕߎ߲߬ ߦߋ߫ ߓߐ߫ ߟߊ߫ ߦߋ߲߬ ߞߊ߬ ߥߊ߫ ߟߏ߬ߙߏ߲߬ߓߏ߫ ߣߌ߫ ߞߙߎߞߘߐ߬ ߟߎ߬ ߣߌ߫ ߕߎ߬ߡߊ߬ߣߌ߬ߦߊ߬ ߟߎ߫ ߘߐ߫߸ߏ߬ ߕߎ߬ߡߊ ߥߊ߬ ߖߍ߯ߟߍ߲ ߦߋ߫ ߘߏ߲߬ߛߏ ߟߎ߬ ߣߌ߫ ߢߐ߲߯ ߕߍ߫. ߡߍ߲ ߕߍ߬ߘߍ߫ ߥߊ߬ ߕߊ߰ߡߊ߬ߓߊ ߏ߬ ߟߊ߫ ߒ߬ߠߎ߬ ߘߐ߫،ߏ߬ ߕߐ߯ ߞߏ߫ ߝߏߘߋ߫ ߟߊ߬ߡߌߣߌ߲߫ ߛߎ߬ߥߊ߬ߙߋ߬. ߞߵߏ߬ ߕߊ߬ ߞߵߊ߬ ߓߌ߬ߟߊ߬ ߞߣߍߡߊ߫ ߟߊߟߌ߫ ߟߎ߫ ߝߍ߬، ߞߏ߫ ߒ߬ߓߊ߬ ߸ߊߟߎ߯ ߕߊ߯ ߓߊߝߍ߬߸ ߛߕߌ߬ߞߊ߰ߙߊ ߓߘߴߊ߬ ߦߋ߫ ߞߏ߫ ߓߊ߲߬ߘߊ߲߬ ߞߋߟߋ߲ ߟߐ߬ߣߍ߲߫ ߓߊ߫ ߞߊ߲ߞߎ߲ ߞߊ߲߬ ߝߊ߲߭ ߡߍ߲߸ ߕߏ߲ߓߏ߲ ߡߍ߲ ߦߴߏ߬ ߕߟߋ߬ߞߊ߲ߞߊ߲ ߘߐ߫ ߞߊ߬ ߥߊ߫ ߥߎߟߘߊ ߞߣߐ߫، ߞߏ߫ ߛߌ߰ߦߙߐ ߦߋ߫ ߦߋ߲߬ ߠߋ߬߸ߞߏ߫ ߛߕߌ߬ߞߊ߰ߙߊ ߓߘߴߏ߬ ߦߋ߫،ߓߊ ߟߐ߲ߠߌ߲ߠߊ ߟߎ߫ ߟߋ ߕߘߍ߬. ߝߏߘߋ߫ ߟߊ߬ߡߌߣߌ߲߫ ߓߌ߬ߟߊ߬ߢߊ ߟߋ߬ ߝߎߟߊ߫ ߘߏ߲ߛߏ ߏ߬ ߟߎ߫ ߝߍ߬ ߏ߬ ߘߌ߫. ߞߣߍߡߊ߫ ߟߊ߬ߟߌ߬ ߟߎ߫ ߞߊ߬ߣߌ߲߬. ߊ߬ߟߎ߫ ߣߊ߬ ߘߊ߫ ߢߊ ߏ߬ ߟߋ ߡߊ߬ ߓߊߖߟߎ ߝߍ߬ ߝߎߚߎ߫ ߝߏ߫ ߞߊ߬ ߣߊ߬ ߓߊ߲߬ߘߊ߲߬ ߖߎ߬ ߞߋߟߋ߲ ߦߋ߫߸ߞߊ߬ ߓߊ߲߫ ߞߵߌ ߕߋߟߋ߲߫ ߕߟߋ߬ߞߊ߲ߞߊ߲ ߠߊ߫ ߞߊ߬ߓߎ߬ߞߊ߬ߙߌ߬ߦߊ߬ ߛߌߟߊ ߝߊ߲߭ ߣߌ߲߬ ߞߊ߬ߣߌ߲߬ ߸ߊ߬ ߦߋ߫ ߘߊ߫ ߛߕߌ߬ߞߊ߰ߙߊ ߘߐ߫ ߢߊ ߡߍ߲ ߊ߬ ߣߊ߬ ߕߘߍ߬ ߊ߬ ߢߊ߫ ߞߋߟߋ߲ ߏ߬ ߡߊ߬،ߒ߬ߓߊ߬ ߝߏߘߋ߫ ߟߊ߬ߡߌߣߌ߲߫ ߞߊ߬ ߦߙߐ ߡߊߕߍ߱ ߘߊߡߌ߬ߣߊ߬ ߞߊ߬ ߢߊߣߐ ߟߊ߫ ߦߙߐ ߡߊ߬ ߞߊ߬ ߥߊ߫ ߛߏ߫. 
ߊ߬ ߘߊߡߌ߬ߣߊ߬ߣߍ߲߫ ߠߵߏ߬ ߘߌ߫ ،ߦߙߐ ߡߊߕߍ߰ ߢߊ ߟߴߏ߬ ߘߌ߫ ߞߊ߬ ߓߏ߲ ߠߎ߫ ߟߐ߬، ߏ߬ ߞߐ߬ߣߐߡߊ߬߸ ߓߏ߲ ߠߎ߫ ߟߐ߬ߣߍ߲ ߊ߰ ߛߋ߫ ߟߊ߫ ߦߌ߬ߙߌ߲߬ߘߌ ߡߊ߬ ߕߎ߬ߡߊ ߡߍ߲߸ ߓߊ ߛߏ ߦߋ߫ ߡߊߡߌ߬ߣߊ߬ ߟߊ߫ ߛߊ߲߭ ߡߍ߲ ߠߊ߫ ߌ ߕߍ߫ ߦߌ߬ߙߌ߲߬ߘߌ߬ ߟߊ߫ ߦߋ߲߬ ߛߊ߲߭ ߏ߬ ߟߊ߫߸ߏ߬ ߟߋ ߞߏߛߐ߲߬ ߦߙߐ ߡߊߡߌ߬ߣߊ߬ ߘߊ߫ ߥߟߊ߬ߞߟߊ߬ ߡߊ߯ߘߌ߫ ߢߣߊ߫ ߟߋ߬، ߞߊ߬ ߕߘߍ߬ ߊ߬ߟߋ ߟߋ߬ ߡߐ߰ߓߊ߬ߦߊ ߟߊ߫ ߸ߓߊ߬ߙߌ߬ ߊ߰ ߛߋ߫ ߟߊ߫ ߦߌ߬ߙߌ߲߬ߘߌ ߡߊ߬ ߟߏ߲ ߡߍ߲ ߊ߬ߟߋ ߓߘߊ߫ ߛߏߡߊߦߟߍߡߊ߲߫،ߊ߬ ߘߐ߯ߞߍ߫ ߝߏߘߋ߫ ߒߝߊ߬ߓߊ ߏ߬ ߟߋ ߝߣߊ߫ ߡߐ߰ߓߊ߬ߦߊ ߟߊ߫، ߏ߬ ߞߊ߲߫ ߞߏ߫ ߦߙߐ ߓߘߊ߫ ߓߊ߲߫ ߘߐߓߍ߲߬ ߠߊ߫ ߒ ߞߘߐ߬ ߓߟߏ߫ ߞߏ߫ ߒ߬ߓߊ߬߸ߒ ߡߊ߫ ߡߐ߰ ߕߏ߫ ߒ ߞߐ߫ ߘߋ߬. 
ߓߍ߲߭ ߡߊ߬ ߓߍ߯ ߞߵߌ ߓߌ߬ߟߴߊ߬ ߞߐ߫ ߞߵߊ߬ ߕߍ߲߬ߕߍ߲߬ ߞߊ߬ ߣߊ߬ ߓߊ߲߬ߘߊ߲߬ߞߋߟߋ߲߫ ߡߊߕߍ߰،ߊ߬ ߓߘߊ߫ ߕߏ߫ ߛߌ߱ ߡߊ߬߸ߞߵߏ߬ ߘߎ߰ߕߌ߰ ߝߟߐ ߞߍ߫ ߛߎ߬ߥߊ߬ߙߋ ߘߌ߫ ،ߝߏߘߋ߫ ߛߘߌ߬ߞߌ߬ ߟߎ߫ ߝߊ߭ ߟߵߏ߬ ߘߌ߫. 
ߘߎ߰ߕߌ߮ ߛߙߍߘߍ:

߁߭ ߛߎ߬ߥߊ߬ߙߋ߬ ߖߊ߲ ߥߟߊ߫ ߒߝߊ߬ ߛߎ߬ߥߊ߬ߙߋ 

߂߲ ߘߎ߰ߕߌ߰ ߡߏߙߌ߫ ߝߏߘߋ߫ ߛߎ߬ߥߊ߬ߙߋ 

߃߲ ߘߎ߰ߕߌ߯ ߣߎ߬ߡߎ߲߬ ߡߊ߯ߘߌ߫ ߛߎ߬ߥߊ߬ߙߋ 

߄߲ ߘߎ߰ߕߌ߰ ߛߊ߲ߓߊ߫ ߛߎ߬ߥߊ߬ߙߋ 

ߘߍ߲ߒߖߘߍߟߦߊ ߕߊ߬ߣߍ߲ ߸ߘߎ߰ߕߌ߰ ߕߐ߯ ߏ߬ ߟߎ߬ ߦߟߍ߬ߡߊ߲߬ ߘߊ߫  ߞߵߊ߬ ߞߍ߫ ߞߊ߲ߕߌ߮ ߘߌ߫ (ߔߙߋ߬ߛߌ߬ߘߊ߲ߕ) ߡߐ߰ ߝߟߐ ߡߍ߲ ߣߊ߬ ߘߊ߫߸ߏ߬ ߟߎ ߡߊ߫ ߥߟߋ߫ ߘߎ߰ߕߌ߰ߦߊ߬ ߕߐ߯߫ ߟߊ߫ ߡߎ߬ߕߎ߲߬ ߸ߊ߬ ߕߘߍ߬ ߝߐ߫ ߟߴߏ߬ ߟߎ߫ ߡߊ߬ ߟߋ߬ ߞߏ߫ ߞߊ߲ߕߌ߮ (ߔߙߋ߬ߛߌ߬ߘߊ߲ߕ) ߞߊ߬ߣߌ߲߬. 
ߊ߬ ߞߍ ߞߊ߲ߞߋߦߊ߫ ߞߎߘߊ ߏ߬ ߘߌ߫ ߸ߡߐ߰ ߝߟߐ ߡߍ߲ ߞߍ߫ ߘߴߏ߬ ߞߎ߲߬ߠߊ߬ߛߌ߰ ߝߟߐ ߘߌ߫ ߏ߬ ߟߋ ߡߊ߬ߡߊߘߌ߫ ߡߊ߲߬ߛߊ߬ߙߋ߲ ߘߌ߫ 

߅߲ ߔߙߋ߬ߛߌ߬ߘߊ߲ߕ ߡߊ߬ߡߊߘߌ߫ ߡߊ߲߬ߛߊ߬ߙߋ߲߬

߆߲ ߝߏߘߋ߫ ߛߘߌ߬ߞߌ߫ ߛߎ߬ߥߊ߬ߙߋ. 

߇߲ߛߌߙߋ߫ ߘߏ߲ߘߏ߫ ߛߎ߬ߥߊ߬ߙߋ 

ߏ߬ ߞߐ߫ ߔߙߋ߬ߛߌ߬ߘߊ߲ߕ ߕߐ߯ ߝߣߊ߫ ߡߊߝߊ߬ߟߋ߲߬ ߘߊ߫ ߞߊ߬ ߞߍ߫ ߡߍߙߌ ߘߌ߫ ،ߏ߬ ߡߍ߲ ߞߘߐ ߦߋ߫ ߘߎ߰ߕߌ߮ ߘߌ߫ ߒߞߏ ߘߐ߫،ߥߟߊ߫ ߛߏߕߌ߮. 
ߊ߬ ߞߍ߫ ߡߍߙߌ ߘߌ߫ ߏ߬ ߝߣߊ߫ ߞߎ߲߬ߠߊ߬ߛߌ߰ ߝߟߐ߫ ߟߋ߬ ߝߏߘߋ߫ ߓߊߞߊ߬ߙߌ߫ ߛߎ߬ߥߊ߬ߙߋ ߘߌ߫. 

߈߲ ߝߏߘߋ߫ ߓߊߞߊ߬ߙߌ߫ ߛߎ߬ߥߊ߬ߙߋ 

ߟߊ߲߰ߛߌ߬ߣߍ߬ ߞߐ߲ߕߍ߫ ߣߊ߭ ߝߊ߲߬ߞߊ ߟߊ߫߸ߊ߬ ߕߐ߮ ߦߟߍ߬ߡߊ߲߬ ߘߊ߫ ߝߣߊ߫ ߞߵߊ߬ ߞߍ߫ ߘߎ߰ߕߌ߮ ߘߌ߫. ߞߊ߬ ߛߊߘߊ߲߫ ߡߊ߯ߘߌ߫ ߘߋ߲ߓߊߦߌ߫ ߞߍ߫ ߏ߬ ߝߣߊ߫ ߘߎ߰ߕߌ߰ ߝߟߐ ߘߌ߫. 

߉߲ ߛߊߘߊ߲߫ ߡߊ߯ߘߌ߫ ߘߋ߲ߓߊߦߌ߫

߁߀߲ ߡߊ߬ߡߊߘߌ߫ ߛߎ߬ߥߊ߬ߙߋ 

߁߁߲ ߞߊߘߋߓߊ߫ ߘߏ߲ߘߏ߬ ߛߎ߬ߥߊ߬ߙߋ 

߁߂߲ ߛߊ߯ߟߎ߫ ߛߎ߬ߥߊ߬ߙߋ 

߁߃. ߡߏߙߌ߫ ߟߊ߰ߦߌ߬ ߘߋ߲ߓߊߦߌ߫. 
ߕߙߊߓߊ ߂߂/ߞ.ߜ ߇߈߈،߂߀߂߃
ߡߏߙߌ߫ ߟߊ߰ߦߌ߬ ߘߋ߲ߓߊߦߌ߫ ߓߘߊ߫ ߞߍ߫ ߓߊ߬ߣߊ߲߬ߞߋߟߋ߲߫ ߛߎ߬ߥߊ߬ߙߋ߬ߟߊ߫ ߘߎ߰ߕߌ߮ ߘߌ߫. ߖߐ߲߫ ߦߋ߫ ߡߏߙߌ߫ ߟߊ߰ߦߌ߬ ߘߋ߲ߓߊߦߌ߫ ߘߌ߫؟ߡߏߦߌ߫ ߟߊ߰ߦߌ߬ ߘߋ߲ߓߊߦߌ߫ ߦߋ߫ ߓߊ߬ߣߊ߲߬ߞߋߟߋ߲߫ ߛߎ߬ߥߊ߬ߙߋ߬ߟߊ߬ ߘߎ߰ߕߌ߯ ߞߐ߬ߣߐ߲߬ߘߐ߬ߣߊ߲ ߛߊߘߊ߲߫ ߘߋ߲ߓߊߦߌ߫ ߘߋ߲ߞߍ߫ ߝߌߟߊߣߊ߲ ߠߋ߬ ߘߌ߫ ߊ߲ ߞߊ߬ ߡߍ߲ ߟߐ߲߫. ߓߊ߬ߙߌ߬ ߊ߬ ߘߋ߲߫ ߝߌߟߊߣߊ߲߫ ߕߍ߫ ߘߋ߬،ߓߊ ߊ߬ ߘߋ߲߫ ߝߟߐ ߟߎ߬ ߞߍ߫ ߘߊ߫ ߡߏ߬ߛߏ ߟߎ߫ ߟߋ߬ ߘߌ߫߸ߏ߬ ߟߎ ߡߍ߲ ߠߎ߬ ߘߏ߫ ߟߎ߫ ߘߋ߲߫ ߝߟߐ ߟߎ߬ ߞߊߞߐ߬ߘߐ߫ ߊ߬ߟߎ߬ ߘߐ߯ߞߍ߫ ߘߌ߫߸ߏ߬ ߡߍ߲ ߞߍߣߍ߲߫ ߘߎ߰ߕߌ߰ ߞߎߘߊ ߘߌ߫. ߛߊ߲߫ ߂߀ ߠߋ߬ ߘߏ߲߬ ߣߴߊ߬ ߝߊ߬ ߟߊ߫  ߘߎ߰ߕߌ߰ߦߊ ߕߍ߫. ߏ߬ ߡߍ߲ ߓߐ߫ ߘߊ߫ ߘߎ߰ߕߌ߰ߦߊ ߟߊ߫ ߂߀߀߃.

ߣߊ߬ߣߌ߲߫ ߛߎ߬ߥߊ߬ߙߋ߬ ߓߘߊ߫ ߞߍ߫ ߓߊ߬ߣߊ߲߬ߞߋߟߋ߲߫ ߛߎ߬ߥߊ߬ߙߋ߬ߟߊ߫ ߘߎ߰ߕߌ߰ ߞߎߘߊ ߘߌ߫ ߸߂߀߂߅ ߢߌ߲߬ ߠߊ߫. ߊ߬ ߞߍߣߍ߲߫ ߓߊ߬ߣߊ߲߬ߞߋߟߋ߲߫ ߘߎ߰ߕߌ߮ ߁߄߲ ߠߋ߬ ߘߌ߫. 
ߊ߬ߟߋ ߟߋ߬ ߓߌ߬ߟߊ߬ߣߍ߲߫ ߡߏߙߌ߫ ߟߊ߰ߦߌ߫ ߘߋ߲ߓߊߦߌ߫ ߣߐ߭ ߘߐ߫. ߖߌ߬ߣߍ߫ ߞߎ߲߬ߠߊ߬ߛߌ߰ ߞߎߘߊ ߡߍ߲ ߠߎ߫ ߣߊ߬ߣߍ߲߫ ߸ߣߊߟߌ߬ߡߎ߲߫ ߞߟߍ߬ߕߌ߮ ߡߊ߬ߡߊߘߌ߫ ߘߎ߲߬ߓߎߦߊ߫ ߘߌ߫. 
ߏ߬ ߡߍ߲ ߣߊ߬ ߘߊ߫ ߞߊ߲ߕߌ߯ߦߊ ߟߊ߫ ߞߊ߬ߝߏ߬ߖߊߛߏ߲ ߘߏ߫ ߛߋ߲߬ߝߍ߬ ߕߎߟߊߝߌ߲ ߀߅ /߂߀߂߁ ߠߊ߫. ߏ߬ ߞߊ߬ ߊߟߌߝߊ߫ ߞߐ߲ߘߍ߫ ߟߋ߬ ߟߊߥߟߏ߫ ߞߊ߲ߕߌ߯ߦߊ ߟߊ߫ ߸ߞߊ߯ߙߌߟߏ߲ ߘߏ߫ ߡߊ߬. 

ߏ߬ ߓߍ߲߭ ߏ߬ ߞߐ߬ߣߐߡߊ߬߸ߓߍ߯ ߗߍ߬ ߕߎ߲߬ ߦߋ߫ ߞߋߟߋ߲ ߡߍ߲ ߞߐ߫،ߓߏ߲߬ߧߊ ߡߊ߫ ߘߍߛߴߊ߬ ߘߐ߫ ߜߟߌߦߊ ߡߊ߫ ߘߍߛߴߊ߬ ߘߐ߫،ߏ߬ ߟߋ ߝߏߘߋ߫ ߒߝߊ߬ߓߊ ߘߌ߫. ߏ߬ ߟߋ ߞߍ߫ ߘߊ߫ ߓߊ߬ߣߊ߲߬ߞߋߟߋ߲߫ ߛߏߕߌ߯ߗߍߡߐ߯ ߝߟߐ ߘߌ߫. ߓߍ߲߭ ߞߐ߬ߣߐߡߊ߬߸ ߏ߬ ߕߎ߬ߡߊ ߘߎ߱ߢߊ ߡߊ߫ ߓߌ߬ߟߊ߬ ߢߐ߲߮ ߡߊ߬ ߏ߬  ߝߊ߰ߣߌ߲߬ߞߏ ߡߊ߫ ߣߐ߰߸ߣߌ߫ ߡߐ߱ ߡߍ߲ ߞߊ߬ ߝߍ߬ߙߍ߫ ߛߐ߬ߘߐ߲߬ ߞߊ߬ ߘߙߌ߬ߞߌ߬ߓߊ߬ ߞߋߟߋ߲߫ ߘߐߓߍ߲߬ ߞߏ߫ ߖߡߊ߬ ߘߐ߬ߓߐ߬ߝߋ߲ ߏ߬ ߞߏ߬ߕߐ ߟߋ߬ ߞߵߊ߬ ߓߌ߬ߟߊ߫ ߞߊ߲߬ߞߌߙߊ ߞߣߐ߫، ߊ߰ ߊ߬ ߕߌ߱ ߡߍ߲ ߓߟߏ߫ ߣߌ߫ ߖߡߊ߬ ߘߐ߬ߓߐ ߥߟߌ߬ ߘߊ߫ ߥߊߞߍߕߐ߫ ߖߊ߬ߡߊ ߘߐ߫߸ߣߴߊ߬ߟߋ ߟߋ߬ ߛߌߟߊ ߞߊ߲߬ ߊ߬ ߘߴߊ߬ ߟߴߊ߬ ߞߎ߲߬ ߞߊ߬ ߥߊ߫ ߸ߊ߬ ߘߌ߫ ߝߊ߰ߣߌ߲ ߏ߬ ߕߊ߬،ߊ߬  ߓߊ߯ ߣߊ߬ ߞߵߊ߬ ߞߏ߬ ߞߵߊ߬ ߟߊ߫ ߦߋ߲߬.ߣߌ߫  ߖߡߊ߬  ߟߊ߬ߘߍ߬ ߜߘߍ߫ ߥߟߌ߬ ߘߊ߫߸ߣߌ߫ ߓߟߏ ߟߐ߬ ߘߊ߫ ߡߐ߰ ߜߘߍ߫ ߟߊ߫߸ߞߵߊ߬ ߝߐ߫ ߞߏ߫ ߞߊ߬ߘߌ߬ߛߊ߫ ߌߟߋ߬  ߕߊ߯ ߞߊ߬ߘߌ߬ߛߦߊ߬ ߦߏ߫ ߊ߲ ߧߴߏ߬ ߞߍ߫ ߟߊ߫ ߢߊ ߡߍ߲ ߓߌ߬߸ߊ߬ߟߋ߬ ߝߊ߰ߣߌ߲߬ ߞߋߟߋ߲ ߘߌ߫ ߟߊߓߐ߫ ߞߵߊ߬ ߘߏ߲߬ ߏ߬ ߝߣߊ߫ ߓߟߏ߫ 
ߏ߬ ߝߣߊ߫ ߘߴߊ߬ ߓߌ߬ߟߴߊ߬ ߡߊ߬߸ߓߊ ߊߘߡߊߘߋ߲ ߡߊ߬ߛߘߌ ߟߋ ߝߊ߰ߣߌ߲ ߘߌ߫ ߊߘߡߊߘߋ߲ ߡߊߙߦߋߙߋ߲ߝߋ߲ ߠߋ߬ ߝߊ߰ߣߌ߲ ߘߌ߫. ߓߍ߲߬ ߓߟߏߡߊ߬ ߸ߏ߬ ߝߣߊ߫ ߘߌ߫ ߥߴߊ߬ ߓߌ߬ߟߴߊ߬ ߡߊ߬ ߞߙߎ ߏ߬ ߘߐ߫ ߦߋ߲߬ ߸ߊ߬ ߡߊ߫  ߛߊ߲߬ ߊ߬ ߡߊ߫ ߞߏ߫ ߟߐ߲߫ ߢߌߣߌ߲ ߘߐ߫،ߊ߬ ߝߟߐߣߍ߲߫ ߝߊ߰ߣߌ߲ ߠߋ߬ ߡߊ߬ ߸ߝߊ߰ߣߌ߲߬ ߓߘߍ߬ ߞߋߟߋ߲ ߓߊ߯ ߞߍ߫ ߛߏ ߞߣߐ߫߸ߣߴߌߟߋ ߕߌ߱ ߞߊ߲߫ ߞߴߌ ߣߵߊ߬ ߛߊ߲߬ ߠߊ߫ ߖߡߊ߬ ߘߓߐ߬ߝߋ߲߬ߦߊ ߟߋ߬ ߞߊߡߊ߬߸ߊ߬ ߦߋ߫ ߝߐ߫ ߞߏ߫ ߊߟߊߟߊ߯ ߖߡߊ߬ߘߓߐ߬ߝߋ߲ ߠߋ߬߸ߏ߬ ߕߴߏ߬ ߕߌ߱ ߞߋߟߋ߲߫ ߕߊ߫ ߘߌ߫ ߡߎ߬ߕߎ߲߬ ߓߍ߲߭ ߡߊ߬߸ߛߊߣߵߏ߬ ߝߙߊ ߕߍ߫ ߸ߡߐ߰ ߜߘߍ߫ ߘߌ߫ ߘߏ߫ ߢߌߣߌ߲߫ ،ߏ߬ ߓߍ߲߭ ߠߋ߬ ߕߘߍ߬ ߦߊ߲߬،ߘߋ߲ ߓߊ߯ ߞߍ߫ ߟߊߖߌ߰ ߟߊ߫ ߸ߊ߬ ߝߕߐ߫ ߸ߊ߬ ߕߍ߫ ߞߎ߲߫ ߡߐ߰ ߘߐ߫ ߞߴߌ ߞߋߟߋ߲߫ ߌ ߕߊ ߓߐ߫ ߊ߬ ߡߊ߬ ߛߋ ߛߎ߯_ߎ_ߛߎ߯ ߡߊ߬. ߞߊ߬ ߥߴߊ߬ ߦߌ߬ߘߊ߫ ߡߐ߰ߓߊ ߟߊ߫ ߞߏ߫ ߊ߬ ߘߌ߬ ߘߋߣߍ߲ ߠߎ߬ ߓߘߊ߫ ߝߟߐ߫ ߛߌߦߊߦߊ߫ ߟߊ߫ ߘߋ߬. ߣߴߊ߬ ߓߍ߲߬ ߢߌ߬ߣߊ߲߬ ߊ߬ ߘߌ߫ ߟߊߖߌ߰، ߣߴߊ߬ ߕߍ߫ ߓߍ߲߬ ߊ߬ ߘߌ߫ ߓߐ߫ ߊ߬ ߡߊ߬ ߓߍ߲߭ ߡߊ߬. 
ߘߋ߲߫ ߕߊ߲߫ ߠߋ߬ ߟߊߖߌ߰ߕߐ߫ ߣߊ߯ߣߌ߲ ߞߊ߲߫ ߞߏ߫ ߝߙߍ߬ ߕߴߦߋ߲߬ ߢߌ߬ߣߊ߲߬ ߊ߬ ߘߌ߫ ߓߐ߫ ߊ߬ ߡߊ߬ ߸ߤߊ߲߯ ߏ߬ ߟߎ߫ ߌ ߘߐߓߍ߲߬ ߞߊ߬ ߓߍ߲߬ ߛߊ߲߬ ߘߏ߫ ߡߊ߬߸ߡߎ߲߬ ߞߵߏ߬ ߞߍ߫ ߦߊ߲߬؟ߓߍ߲߭ ߠߋ߬ ߞߵߏ߬ ߞߍ߫،ߛߊ߲߬ ߘߏ߫ ߓߍ߯ ߘߴߌ ߡߊߓߍ߲߬ ߘߋ߲ߠߊߖߌ߮ ߘߌ߫ ߞߍ߫. ߤߊ߲߯ ߒ߬ ߧߋ߫ ߒ߬ ߣߐ߭ ߡߍ߲ ߘߐ߫ ߕߋ߲߬ ߒ ߞߘߐ߬ ߛߋߞߎ߬ ߦߴߏ߬ ߝߐ߫ ߟߊ߫ ߸ߘߋ߲ߠߊߖߌ߮ ߓߘߊ߫ ߓߐ߫ ߊ߬ ߡߊ߬ ߦߊ߲߬ ߒ ߝߊ߲߬ߓߊ߫ ߣߊ߬ߣߌ߲߬ ߠߊ߫ ߞߏ߫ ߟߊ߫߸ߘߛߎ߬ ߛߋߞߎ߬ ߟߎ߫ ߝߊ߬߸ߞߏ߫ ߒ ߝߊ߲߬ߓߊ߫ ߣߊ߬ߣߌ߲߬ ߞߊ߲߫ ߞߏ߫ ߝߙߍ߬ ߕߴߊ߬ ߦߋ߫ ߢߌ߬ߣߊ߲߬ ،ߞߵߊ߬ ߓߟߏߞߊ߬ ߞߋߟߋ߲߫ ߠߊߞߏ߫ ߟߊ߫߸ߊ߬ߟߋ ߥߊ߫ ߢߊ ߟߴߏ߬ ߘߌ߫ ߒߞߘߐ߫ ߔߋߟߏ߬ߦߌ߬ ߓߊߘߋ߲ߧߊ ߡߊ߬ ߸ߝߊ߲ߕߊ߫ ߛߊߘߊ߲߫ ߘߋ߲ ߠߎ߬ ߟߊ߫ ߞߐ߬ߖߌ߰ ߞߏ ߞߎߡߊ ߓߘߊ߫ ߣߊ߬ ߸ߞߵߊ߬ ߘߋ߲ ߠߥߊ߫ ߦߋ߲߬߸ߏ߬ ߟߎ߫ ߞߵߏ߬ ߡߌ߬ߣߊ߬ ߒߞߘߐ߫ ߞߵߏ߬ ߟߊߖߌ߰ ،ߡߐ߱ ߟߎ߬ ߞߊ߲߫ ߞߏ߫ ߝߏߣߴߌ ߞߊ߬ ߒ ߝߏ߲߬ߓߊ߫ ߣߊ߬ߣߌ߲߫ ߕߍ߬ߘߍ߫ ߦߊ߲߬ ߏ߬ ߟߏ߲، ߏ߬ ߘߐ߫ ߊ߬ߟߋ ߓߘߊ߫ ߞߍ߫ ߞߙߎ ߖߊ߲߬ߝߊ߬ߟߊ ߘߌ߫،ߘߋ߲ߠߊߖߌ߮ ߓߟߏߞߊ߬ߣߍ߲߫ ߢߌ߬ߣߊ߲߬ ߊ߬ߟߋ ߟߋ߬ ߟߊ߫ ߞߏ߫ ߟߊ߫߸ߊ߬ߟߋ ߘߋ߲ ߓߌ߬ߟߊ߬ߣߍ߲߫ ߡߐ߱ ߟߎ߬ ߝߍ߬ ߞߊ߬ ߥߴߊ߬ ߓߊߘߋ߲ ߠߎ߬ ߟߊ߫ ߞߐ߬ߖߌ߰ ߘߐ߫߸ߏ߬ ߟߎ ߦߋ߫ ߥߊ߫ ߊ߬ߟߋ߬ ߘߋ߲ ߡߌ߬ߣߊ߬ ߞߵߏ߬ ߟߊߖߌ߰، ߞߏ߫ ߦߊ߲߬ ߏ߱ ߓߊ߬ߣߊ߲߬ߞߋߟߋ߲߫ ߏ߱ ߞߴߊ߬ ߓߍ߯ ߞߊ߫ ߞߊ߲߫. 
ߏ߬ ߟߎ ߞߏ߬ߣߌ߲߬ ߡߴߊ߬ ߟߐ߲߫ ߢߌ߬ߣߊ߲߬ ߘߋ߲ߖߌ߮ ߓߟߏߞߊ߬ߣߍ߲߫ ߞߎ߲߭ ߡߍ߲ ߠߊ߫ ߓߊ߬ߣߊ߲߬ߞߋߟߋ߲߫ ߢߌ߬ߣߊ߲߬، ߞߊ߬ ߕߘߍ߬ ߏ߬ ߓߟߏߞߊ߬ߣߍ߲߫ ߊ߬ߟߋ ߟߋ߬ ߟߊ߫ ߞߏ߫ ߟߊ߫.
ߞߏ߬ߣߌ߲߬߸ߊ߬ ߝߊ߬ߘߌ ߟߋ߬ ߊ߬ ߓߘߊ߫ ߓߊ߲߫ ߕߍ߰ ߟߊ߫. ߞߏ߫ ߣߴߊ߬ ߕߎ߲߬ ߘߌ߫ ߛߋ߫ ߟߊߛߊ߬ߦߌ߲߬ ߠߊ߫ ߞߴߊ߬ ߕߘߍ߬ ߘߴߊ߬ ߟߊߛߊ߬ߦߌ߲߬ ߞߊ߬ ߓߍ߲߬ ߛߊ߲߬ߘߏ߫ ߡߊ߬. ߡߎ߲߬ ߞߵߏ߬ ߞߍ߫ ؟ߓߍ߲߭ ߠߋ߬ ߞߵߏ߬ ߞߍ߫ ߸ߞߊ߲߫ ߞߋߟߋ߲߫ ߠߋ߬ ߕߍ߬ߘߍ߫ ߦߊ߲߬. ߝߏߘߋ߫ ߒߝߊ߬ߓߊ ߡߍ߲ ߦߴߏ߬ ߘߌ߫ ߸ߊ߬ߟߋ߬ ߡߍ߲ ߣߊ߬ ߘߊ߫ ߡߐ߰ߓߊ߬ߦߊ ߟߊ߫߸ߊ߬ߟߋ ߟߋ߬ ߕߘߍ߬ ߓߍ߯ ߞߎ߲߬ ߠߊ߫߸ߘߏ߲߬ߘߏ߲ ߡߍ߲ ߦߋ߫ ߞߊ߬ߛߌ߬ ߟߊ߫  ߛߎ ߘߐ߫߸ߡߐ߰ߓߊ ߞߊ߬ ߡߍ߲ ߝߐ߫ ߒ߬ ߢߣߊ߫߸

(ߓߊ߬ߣߊ߲߬ߞߋߟߋ߲߫ ߛߎ߬ߥߊ߬ߙߋ߬ߟߊ߬ ߛߌ߰ߓߊ߰ ߝߟߐ ߟߎ߬) 
ߛߌ_ߌ_ߛߌ߫ ߦߋ߫ ߦߊ߲߬߸ߏ߬ ߓߍ߯ ߞߊ߬ ߛߎ߬ߥߊ߬ߙߋ  ߟߋ߫ ߕߍ߬ߘߍ߫ ߦߊ߲߬،ߡߍ߲ ߠߎ߫ ߕߎ߲߰ ߘߊ߫ ߛߎ߬ߥߊ߬ߙߋ ߟߎ߬ ߟߊ߫ ߏ߬ ߟߋ ߞߐ߲ߘߍ ߟߎ߬ ߘߌ߫. ߏ߬ ߟߎ ߦߋ߫ ߣߊ߬ ߟߊ߫ ߟߏ߲ ߡߍ߲ ߢߍߓߊ߯ߦߊ (ߌ߬ߡߊ߬ߡߎ߲߬ߦߊ) ߕߍ߬ߘߍ߫ ߝߏߘߋ߫ ߓߊ߲߬ߞߊߟߌ߫ ߟߋ߬ ߓߟߏ߫. ߓߊ ߓߊ߲߬ߘߊ߲߬ߞߋߟߋ߲߫ ߢߍߓߊ߯ ߝߟߐ ߟߋ߬ ߞߍ߫ ߘߊ߫ ߗߍ߭ ߞߊ߬ߙߊ߲߬ߡߐ߮ ߘߌ߫߸ ߝߏߘߋ߫ ߟߊ߬ߡߌߣߌ߲߫ ߦߋ߫ ߝߌߟߊߣߊ߲ ߘߌ߫ ߸ ߛߓߊߣߊ߲ ߠߋ߬ ߝߏߘߋ߫ ߓߊ߲߬ߞߊߟߌ߫ ߘߌ߫ ߸ߞߐ߲ߘߍߟߞߊ ߟߎ߫ ߣߊ߬ ߘߴߊ߬ ߕߘߍ߬ ߝߏߘߋ߫ ߓߊ߲߬ߞߊߟߌ߫ ߏ߬ ߟߋ ߢߍߓߊ߯ߦߊ ߟߊ߫،ߏ߬ ߟߋ ߞߵߊ߬ ߟߊ߫ ߢߍߓߊ߯ߦߊ ߘߙߌ߬ߞߌ ߓߐ߫ ߊ߬ ߞߊ߲߫ ߠߊ߫ ߞߏ߫ ߞߊ߬ ߢߍߓߊ߯ߦߊ ߘߌ߫ ߞߐ߲ߘߍ ߟߎ߫ ߡߊ߬، ߞߏ߫ ߓߊ ߡߐ߱ ߡߊߜߍ߲ߓߊ߮ ߦߊ߯ ߝߌ߬ߛߴߌ ߘߌ߫،ߞߏ߫  ߊ߲ ߧߋ߫ ߢߍߓߊ߯ߦߊ ߘߌ߫ ߒߝߊ߲߬ߛߎ߬ߡߊ߯ߣߊ߫ ߡߊ߬߸ߏ߬ ߓߐߣߍ߲ ߦߋ߲߬ ߸ ߝߏߘߋ߫ ߟߊ߲߬ߝߌߦߊ߫ ߟߋ߬ ߟߊߛߌ߰ ߘߊ߫،ߏ߬ ߝߣߊ߫ ߓߐߣߍ߲ ߦߋ߲߬ ߸ߞߊ߬ ߝߏߘߋ߫ ߟߊ߬ߡߌ߬ߣߌ߲߬ ߞߐ߲ߘߍ߫ ߟߊߛߌ߰ ߘߊ߫߸ߒߝߊ߲߬ߛߎ߬ߡߊ߯ߣߊ߫ ߘߋ߲ ߠߴߏ߬ ߘߌ߫. 

ߢߍߓߊ߮ ߛߙߍߘߍ 

߁߭_ߗߍ߭ ߞߊ߬ߙߊ߲߬ߡߐ߯ ߛߎ߬ߥߊ߬ߙߋ 

߂߲ ߝߏߘߋ߫ ߟߊ߬ߡߌߣߌ߲߫ ߛߎ߬ߥߊ߬ߙߋ߬ 

߃߲ ߝߏߘߋ߫ ߓߊ߲߬ߞߊߟߌ߫ ߛߎ߬ߥߊ߬ߙߋ 

߄߲ ߒߝߊ߲߬ߛߎ߬ߡߊ߯ߣߊ߫ ߞߐ߲ߘߍ߫ 

߅߲ ߝߏߘߋ߫ ߟߊ߲߬ߝߌߦߊ߫ ߞߐ߲ߘߍ߫ 

߆߲ ߝߏߘߋ߫ ߟߊ߬ߡߌ߬ߣߌ߲߬ ߞߐ߲ߘߍ߫ 

߇߲ ߛߟߏ߬ߡߊ߯ߣߊ߫ ߛߎ߬ߥߊ߬ߙߋ 

߈߲ ߡߏߙߌߜߍ ߛߎ߬ߥߊ߬ߙߋ 

߉߲ ߓߌߟߐ߫ ߛߎ߬ߥߊ߬ߙߋ 

ߓߊ߬ߣߊ߲߬ߞߋߟߋ߲߫ ߘߊ߲ ߡߍ߲ ߦߋ߫ ߣߌ߲߬߸ߘߊ߲ ߣߌ߲߬ ߦߋ߫ ߟߊߕߍ߰ ߟߊ߫ ߕߎ߬ߡߊ ߡߍ߲ ߞߊ߬ ߞߎߟߎ߲ ߓߌ߬ߟߴߊ߬ ߞߊ߲߬߸ ߘߎ߰ߕߌ߰ߦߊ߬ ߞߏ߫ ߡߊ߫ ߢߊߢߌߣߌ߲߫ ߟߊ߲߬ߔߊ߬ߛߌ߬ߦߊ߬ ߞߏ߫ ߡߊ߫ ߢߊߢߌߣߌ߲߫ ߸ߊ߬ ߓߊ߯ ߟߐ߲߫ ߞߏ߫ ߊ߬  ߛߋ ߦߋ߫ ߡߍ߲ ߢߍ߫ ߟߏ߲ ߡߍ߲ ߏ߬ ߟߋ ߞߎߟߎ߲ ߠߊߘߊ߲߫ ߠߊ߫ ߸ߓߊ ߞߎߟߎ߲߫  ߕߘߍ߬ ߟߊߘߊ߲߫ ߠߊ߫ ߣߛߌ߬ ߞߋߟߋ߲߫ ߠߋ߬ ߟߊ߫ ߏ߬ ߟߏ߲ ߞߊ߲ߠߊ߫ ߸ߡߍ߲ ߓߊ߯ ߞߎߟߎ߲ ߓߐ߫ ߣߌ߬ߛߌ ߟߴߏ߬ ߛߊ߬ߙߊ ߘߌ߫. ߊ߬ ߓߊ߯ ߟߐ߲߫ ߞߴߊ߬ ߝߍ߬ߙߍ ߦߋ߫ ߟߏ߲ ߡߍ߲ ߊ߬ ߘߌ߫ ߝߐ߫ ߏ߬ ߢߍ߫ ߞߏ߫ ߒ߬ߓߊ߬، ߌߟߋ ߞߎߟߎ߲ ߓߐ߫،ߒߠߋ ߓߌߟߐ߫ ߛߎ߬ߥߊ߬ߙߋ ߞߋ߬ߥߎ߬ߦߊ߬ ߘߊ߫ ߞߎߟߎ߲ ߡߍ߲ ߡߊ߬ ߸ߏ߬ ߟߋ ߒ ߝߊ߫ ߘߐ߰ߣߍ߲߫ ߞߊ߬ߙߊ߲߬ߡߐ߰ ߘߌ߫ ߝߊ߲ߕߊ߫ ߡߏߙߌ߫ ߟߊߦߌ߫ ߟߋ߬ ߕߘߍ߬ ߞߎߟߎ߲ ߏ߬ ߟߊ߫. ߞߎߟߎ߲ ߏ߬ ߕߐ߯ ߟߋ߬ ߕߘߍ߬ ߞߏ߫ ߓߏ߲߬ߓߊ߬ ߒߓߊ߯ߟߎ߬. ߤߊ߲߯ ߓߌ߬ ߸ߘߎ߰ߕߌ߰ ߡߊ߫ ߓߐ߫ ߏ߬ ߓߘߊ ߡߎߠߎ߲߬ ߸ߓߊ߬ߙߌ߬ ߦߊ߲߬ ߣߊ߬ߟߌ ߘߐ߫ ߓߊ߬ߣߊ ߟߎ߫ ߟߋ߬. ߛߋߕߌ߮ ߟߎ߫ ߟߋ߬ ߸ߓߟߊ߬ߞߌ߬ߛߍ߬ ߘߋ߲ߞߍ߫ ߗߍ߬ ߛߊ߬ߓߊ. ߊ߬ߟߎ߬ ߞߊ߲߫ ߞߏ߫ ߏ߬ ߝߣߊ߫ ߓߌ߬ߟߊ߬ ߘߊ߫ ߞߎߟߎ߲ ߡߍ߲ ߣߐ߭ ߘߐ߫ ߞߴߏ߬ ߝߣߊ߫ ߓߐ߫ ߟߎ ߡߊ߬ ߦߋ߲߬ ߠߋ߬. ߊ߲ ߠߊ߫ ߡߐ߰ߓߊ ߡߍ߲ ߕߍ߬ߘߍ߫ ߦߊ߲߬ ߏ߬ ߟߎ ߡߊ߫ ߥߊ߯ߙߟߌ߫ ߞߍ߫߸ߊ߬ ߓߊ߯ ߟߐ߲߫ ߞߏ߫ ߡߍ߲ ߘߴߛߋ߫ ߡߍ߲ ߠߊ߫ ߸ߞߵߏ߬ ߓߌ߬ߟߊ߬ ߏ߬ ߟߊ߫߸ߊ߬ ߓߊ߯ ߟߐ߲߫ ߞߏ߫ ߡߍ߲ ߘߌ߫ ߞߏ ߡߍ߲ ߢߊ߬ ߞߵߏ߬
ߓߌ߬ߟߊ߫ ߏ߬

## '''ߘߐ߬ߝߐ'''
ߓߊ߲߬ߘߊ߲߬ߞߋߟߋ߲߫ ߛߎ߬ߥߊ߬ߙߋ߬ߟߊ߬. (ߓߊ߬ߘߊ߲߬ߞߋ߬ߟߋ߲߬) ߕߐ߮ ߣߌ߲߬ ߞߘߐ ߦߋ߫ ߡߎ߲߬ ߘߌ߫؟ ߡߐ߰ߓߊ ߟߎ߬ ߞߊ߲߫ ߞߏ߫ ߛߏ߫ ߛߌ߰ߣߍ߲߬ ߓߊ ߡߍ߲ ߝߍ߬ ߣߴߏ߬ ߦߋ߫ ߕߌ߲ߞߌߛߏ߫ ߘߌ߫ ،ߓߊ߲߬ߘߊ߲߬ߖߎ߬ߓߊ ߞߋߟߋ߲߫ ߠߋ߬    ߕߘߍ߬﴿ ߓߊ ﴾ߏ߬ ߝߍ߬ ߛߏ ߕߐ߯ ߟߊߣߍ߲߫ ߏ߬ ߟߋ ߟߊ߫. ߤߊ߲߯ ߕߋ߲߬ (ߓߊ) ߘߌ߲߬ߞߌ߬ߙߊ߬ ߞߎ߬ߘߎ߲߬ߣߍ߲ ߏ߬ ߦߋ߫ ߞߟߌ߫ ߟߊ߫ ߞߏ߫ ߓߊ߲߬ߘߊ߲- ߞߘߐ߫.
ߛߏ ߛߌ߰ߓߊ߰ ߝߟߐ ߟߎ߬
ߛߏ ߛߌ߰ߓߊ߰ ߝߟߐ ߦߋ߫ ߛߎ߬ߥߊ߬ߙߋ ߟߎ߫ ߟߋ߬ ߘߌ߫.ߡߐ߰ߓߊ ߟߎ߬ ߞߊ߲߫ ߞߏ߫ ߡߐ߱ ߡߍ߲ ߠߎ߬ ߦߋ߫ ߓߊ߬ߣߊ߲߬ߞߋߟߋ߲߫ ߞߣߍ ߞߊ߲߬ ߣߌ߲߬߸ߏ߬ ߟߎ߫ ߕߎ߲߫ ߦߋ߫ ߛߌ߱ ߘߐ߫ ߝߎߕߊ߫ ߟߋ߬،ߓߊ߬ߙߌ߬߸ߊ߬ߟߎ߫ ߣߊ߬ ߘߊ߫ ߥߟߌ߫ ߞߴߊ߬ߟߎ߫ ߕߊ߯ߕߐ߫ ߊ߬ߟߎ߬ ߓߊߘߋ߲ ߠߎ߬ ߢߌߣߌ߲߫ ߠߊ߫ ߓߘߊ߬ߞߐ߫ ߦߋ߲߬ ߦߋ߫ ߞߊ߲ߞߊ߲߫ ߠߋ߬ ߘߐ߫،ߓߊ߬ߙߌ߬߸ߊ߬ߟߎ߬ ߛߋ ߟߏ߬ߙߏ߲߬ߓߏ߲߫، ߦߋ߲߬ ߛߏߕߌ߮ ߞߵߊ߬ߟߎ߬ ߟߏ߲ߟߊ߲߫ ߖߌ߰ߦߊ߬߸ߡߍ߲ ߕߘߍ߬ ߛߏߕߌ߯ߦߊ ߟߊ߫ ߦߋ߲߬ ߏ߬ ߟߏ߲ ߞߊ߲ߠߊ߫ ߏ߬ ߟߋ ߕߘߍ߬ ߝߏߘߋ߫ ߊ߬ߙߊ߬ߝߊ߲߬ ߡߊ߯ߘߌ߫ ߘߌ߫ (ߓߊߛߌߟߊ߫) ߓߊߓߏ߲ ߞߣߐߡߐ߮ ߟߴߏ߬ ߘߌ߫، ߏ߬ ߟߋ ߓߊ߲߬ߣߊ߲߬ߞߋ߬ߟߋ߲߬ߞߊ ߟߎ߬ ߟߏ߲ߟߊ߲ߖߋߕߌ߯ ߝߟߐ ߘߌ߫. ߛߏߕߌ߮ ߏ߬ ߟߋ ߞߵߊ߬ ߝߐ߫ ߟߏ߬ߙߏ߲߬ߓߏ߲߫ ߡߐ߰ߓߊ ߟߎ߬ ߢߍ߫ ߞߏ߫ ߛߎ߬ߥߊ߬ߙߋ߬ߞߍ ߘߏ߫ ߣߴߊ߬ ߟߊ߫ ߡߐ߱ ߟߎ߫ ߖߌ߰ߦߊ߬ߣߍ߲߫ ߒ ߓߘߊ، ߞߏ߫ ߤߋ߫߹ߡߐ߱ ߟߴߏ߬ ߟߎ߬ ߘߌ߫ ߘߋ߬߸ߞߏ߫ ߊߟߎ߫ ߦߋ߫ ߝߙߍ߬ ߞߍ߫ ߛߴ ߊ߲ ߣߴߏ߬ ߟߎ߬ ߘߌ߫ ߞߍ߫ ߛߌ߰ߢߐ߲߰ߡߊ ߘߌ߫،ߊ߬ߟߎ߫ ߣߊ߬ ߘߴߏ߬ ߝߐ߫ ߝߏߘߋ߫ ߥߟߊ߬ߞߟߊ߬ ߡߊ߯ߘߌ߫ ߢߍ߫߸ ߊ߬ ߞߊ߲߫ ߞߏ߫ ߍ߲߬ߍ߲߫߹ߒ߬ߠߎ߬ ߥߟߌ߬ߣߍ߲߫ ߠߋ߬ ߒߞߏ߫ ߒ߬ ߕߊ߯ߕߐ߫ ߒ߬ ߓߊߘߋ߲ ߠߎ߫ ߝߍ߬ ߓߘߊ߬ߞߐ߬ ߒߠߋ ߕߍ߫ ߛߌ߰ ߟߊ߫ ߡߐ߱ ߝߍ߬، ߓߊߏ߬ ߒߠߋ ߦߋ߫ ߞߎߣߊ߲ߕߌ߮ ߟߋ߬ ߘߌ߫،ߏ߬ ߘߐ߫ ߒߠߋ ߕߴߛߋ߫ ߒ ߛߌ߰ ߟߊ߫ ߡߐ߱ ߝߍ߬߸ߞߎߣߊ߲ߕߌ߮ ߏ߬ ߞߘߐ ߟߋ߬ ߞߏ߫ ߊ߬ߟߋ ߦߋ߫ ߦߴߊ߬ ߕߊ߫ ߞߎ߲ߕߌ߯ ߟߋ߬ ߘߌ߫، ߊ߬ ߟߏ߲ߟߊ߲ߖߋߕߌ߮ ߝߣߊ߫ ߦߋ߫ ߞߎߣߊ߲ߕߌ߮ ߟߋ߬ ߘߌ߫߸ ߞߎߣߊ߲ߕߌ߯ ߝߌ߬ߟߊ߫ ߘߏ߲߬ ߛߌ߰ ߜߏ߫ ߘߎ߰ ߞߋߟߋ߲߫ ߞߣߐ߫ ߘߋ߬، ߡߊ߲߬ߘߋ߲߫ ߛߊ߲߬ߘߊ ߘߏ߲߬ ߓߘߴߊ߬ ߦߌ߬ߘߊߞߊ߬ ߞߏ߫ ߡߊ߬ߟߌ߲߬ ߞߌߞߌ߫ ߝߌ߬ߟߊ߬ ߕߍ߫ ߓߍ߲߬ ߘߊ߫ ߞߋߟߋ߲߫ ߠߊ߫߸ ߏ߬  ߘߐ߫ ߝߐ߫ ߊ߬ߟߋ ߦߴߊ߬ ߛߌ߰ ߦߙߐ߫ ߟߋ߬ ߘߐ߫ ߊ߬ ߟߊ߫ ߞߎ߲߬ߧߊ ߏ߬ ߘߌ߫ ߕߏ߫ ߊ߬ ߡߊ߬ ߦߙߐ ߡߍ߲، ߓߊߏ߬߸ ߡߊ߲߬ߘߋ߲߫ ߘߏ߲߬ ߛߌ߰ߞߊ߲ ߘߐ߫߸ߛߏ߰ߟߏ߲߬ ߘߋ߲ ߞߵߊ߬ ߝߐ߫ ߟߋ߬ ߞߏ߫ ߡߊ߲߬ߘߋ߲߬ ߞߣߐ߫ ߣߴߌߟߋ ߞߊ߬ ߘߎ߱ ߡߊߕߍ߰ ߛߐ߱ߡߊ߬ ߡߍ߲ ߓߊ߯ ߣߊ߬  ߥߎ߬ߙߊ ߟߊ߫߸ߛߐ߰ߡߊ߬ ߣߊ߬ߓߊ߮ ߟߊ߫ ߟߏ߲ߟߊ߲ ߠߋ߬ ߥߎ߬ߙߊ߬ ߝߍ߬ ߣߊ߬ߓߊ߮ ߘߌ߫ ߝߏ߫ ߞߊ߬ ߞߌߢߍ߲߫ ߥߟߌ߫߸ ߥߎ߬ߙߊ߬ ߝߍ߬ ߣߊ߬ߓߊ߮ ߕߍ߫ ߞߍ߫ ߛߏߕߌ߮ ߘߌ߫ ߝߏ߫ ߞߊ߬ ߞߌߢߍ߲߫ ߝߊ߰ߣߌ߲߬ߞߏ߬ߙߏ߲߬ ߝߙߊ߫، ߏ߬ ߟߋ ߞߏߛߐ߲߬ ߤߊߟߌ߬ ߡߊ߲߬ߘߋ߲߬ߞߊ ߡߍ߲ ߠߎ߬ ߥߊ߫ ߘߊ߫ ߞߛߊߡߊߛߌ߫  ߏ߬ ߟߎ߬ ߞߐߛߊߦߌ߲߫ ߡߊ߲߬ߘߋ߲߫ ߏ߬ ߟߎ߬ ߛߌߦߊߡߊ߲߫ ߞߵߊ߬ߟߎ߬ ߕߊ߫ ߛߏ߫ ߞߎߘߊ߫ ߟߎ߫ ߡߊߕߍ߱ ߏ߬ ߟߋ ߘߐ߫،ߒ߬ߓߊ߬߸ߞߏ ߛߎ߮ ߏ߬ ߟߋ ߓߍ߯ ߞߊ߬ ߝߏߘߋ߫ ߥߟߊ߬ߞߟߊ߬ ߡߊ߯ߘߌ߫ ߟߐ߬ ߊ߬ ߝߐ߫ ߟߊ߫߸ ߞߴߊ߬ߟߋ ߕߴߊ߬ ߛߌ߰ ߟߊ߫ ߡߐ߱ ߝߍ߬، ߓߊ ߌߟߋ ߓߐߣߍ߲߫ ߌ ߡߊߞߍ߫ ߦߙߐ ߡߍ߲ ߘߐ߫ ߌ ߦߋ߫ ߞߏߟߊߕߍ߮ ߟߋ߬ ߘߌ߫ ߦߋ߲߬ ߐ߲߹ߣߴߊ߬ ߝߐ߫ ߘߴߏ߬ ߘߐ߫ ߞߴߌߟߋ ߌ ߛߌ߰ ߡߐ߰ ߜߘߍ߫ ߝߍ߬߸ ߌ ߞߵߊ߬ ߟߐ߲߫ ߝߏ߫ ߌ ߛߌ߰ߞߊ߲ ߠߋ߬ ߝߐ߫ ߌ ߢߍ߫ ߏ߬ ߘߐ߫ ߘߋ߬ ߓߊ߰ ߘߌ߬؟ߒ߬ߓߊ߬߸ߝߏߘߋ߫ ߊ߬ߙߊ߬ߝߊ߲߬ ߝߣߊ߫ ߞߊ߬ ߦߙߐ ߏ߬ ߟߋ ߢߊߦߋ߫ ߞߊ߬ ߛߐ߲߬ ߟߏ߲ߟߊ߲ߗߍ ߟߊ߫ ߕߊ߯ߟߌ ߡߊ߬،ߊ߬ ߞߊ߲߫ ߞߏ߫ ߊ߬ߥߊ߬߸ ߒ߬ ߓߘߴߏ߬ ߡߍ߲߫߸ ߞߏ߫ ߞߏ߬ߣߌ߲߬߸ ߦߊ߲߬ ߣߌ߫ ߦߋ߲߬ ߕߍ߫ ߞߊ߫ ߖߊ߲߬߸ ߛߏ߫ ߕߴߊ߬ ߘߐ߫ ߝߊߦߌߘߊ߫ ߊ߬ ߓߍ߯ ߥߎߟߊ߫، ߛߋߕߐ ߟߋ߫ ߘߏ߲߬ ߛߋߣߍ߲߫ ߣߌ߲߬߸ ߡߐ߰ ߕߍ߫ ߛߐ߬ߘߐ߲߫ ߕߋ߲߬ ߞߊ߬ ߟߴߌ ߞߊ߲߬ ߞߊ߬ ߕߊ߯ ߌ ߡߊߟߐ߬، ߏ߬ ߘߐ߫ ߊ߲ ߧߋ߫ ߛߊ߬ߡߊ ߞߍ߫ ߦߊ߲߬ ߣߌ߫ ߛߎ߬ߡߊ߲߬ ߠߊ߬ߘߊ߲ ߓߊ߲߫ ߘߊ߫ ߡߐ߱ ߘߌ߫ ߟߴߌ ߞߊ߲߬ ߞߊ߬ ߥߊ߫ ߦߋ߲߬ ߦߌ߬ߘߴߌ ߟߊ߫، ߊ߬ߟߎ߫ ߞߊ߬ ߛߊ߬ߡߊ ߞߍ߫ ߦߋ߲߬߸ߛߊ߬ߡߊ ߦߋ߫ ߓߊ߲߫ ߠߊ߫ ߕߎ߬ߡߊ ߡߍ߲ ߞߵߊ߬ ߕߘߍ߬ ߊ߬ߟߎ߬ ߓߘߊ߫ ߓߊ߯ߙߊ߫ ߛߌߦߊߡߊ߲߫ ߞߍ߫߸ߊ߬ ߕߏ߫ ߘߴߊ߬ߟߎ߬ ߟߊ߫ ߛߌ߱ ߡߊ߬ ߦߋ߲߬߸ߊ߬ ߕߏ ߊ߬ߟߎ߬ ߟߊ߫ ߛߌ߱ ߡߊ߬ ߦߋ߲߬߸ ߊ߬ߟߋ ߞߊ߲߫ ߛߌߣߍ߲߬ ߞߏ߫ ߒߠߋ ߕߍ߫ ߕߏ߫ ߟߊ߫ ߡߐ߱ ߝߍ߬ ߞߏ߫  
ߓߊߏ߬ ߒߠߋ ߦߋ߫ ߞߎߣߊ߲ߕߌ߮ ߟߋ߬ ߘߌ߫ ߊ߬ߟߎ߫ ߞߵߊ߬ ߝߐ߫ ߝߎߚߎ߫ ߝߏ߫ ߊ߬ߟߎ߫ ߓߍ߲߬ ߘߴߊ߬ ߘߐ߫ ߞߏ߫ ߒ߬ߓߊ߬߸ߛߏ ߞߏߟߊߕߍ߮ ߦߋ߫ ߕߏ߫ ߟߏ߬ߙߏ߲߬ߓߏ߲߬ߞߊ ߟߎ߬ ߓߟߏ߫߸ ߞߊ߬ ߞߕߌ ߞߏ ߟߎ߬ ߕߏ߫ ߝߏߘߋ߫ ߥߟߊ߬ߞߟߊ߬ ߡߊ߯ߘߌ߫ ߓߟߏ߫. ߸ߊ߬ߟߎ߫ ߞߵߊ߬ߟߎ߫ ߛߌ߰ ߓߟߴߏ߬ ߟߋ ߡߊ߬ ߤߊ߲߯ (ߛߐߣߊ߫ ߡߏߙߌ)ߟߊ߫ ߞߟߍ ߣߊ߬ ߘߴߊ߬ߟߎ߬ ߟߊߖߍ߲ߛߍ߲߫߸(ߢߍߓߊ߮ ߛߊ߬ߡߘߎ߬ߜߍ߫=ߛߊ߭ߡߏ߬ߙߌ߫ ߞߊ߬ߣߌ߲߬)ߘߏ߫ ߣߌ߫ ߘߏ߫ ߡߊ߫ ߕߊ߯ ߦߙߐ߫ ߞߋߟߋ߲߫،ߝߏߘߋ߫ ߥߟߊ߬ߞߟߊ߬ ߡߊ߯ߘߌ߫ ߣߴߊ߬ ߟߊ߫ ߡߐ߱ ߟߎ߫ ߞߊ߬ ߞߟߍ߬ߡߊ߬ߓߏ߬ߙߌ ߞߍ߫ ߞߊ߬ ߕߊ߯ ߛߌ߯ߝߟߊ߫ ߟߋ߬. 
ߕߏ߲ߓߏ߲ ߠߋ߬ ߛߌ߱ ߞߐ߫ ߛߍߣߍ߲߬ ߊ߬ߟߎ߫ ߞߊ߬ ߛߊ߲߭ ߛߓߊ߬ ߞߍ߫ ߝߏߦߌ ߕߍ߫ ߛߐ߬ߘߐ߲߬ ߠߊ߫߸ߟߐ߲ߠߌ߲ߠߊ ߟߎ߫ ߣߊ߬ ߘߴߊ߬ ߝߐ߫ ߊ߬ߟߎ߬ ߢߍ߫ ߞߏ߫ ߊ߬ߟߎ߬ ߦߋ߫ ߛߊ߲ߞߓߊ߫ ߕߎߙߊ ߞߍ߫ ߖߘߍ߬ߡߊ߬ߓߐ߬ ߝߋ߲ ߘߌ߫߸ߊ߬ߟߎ߫ ߞߊ߬ ߣߌ߬ߛߌ ߏ߬ ߟߋ ߢߌߣߌ߲߫ ߝߎߚߎ߫ ߝߏ߫ ߊ߬ߟߎ߫ ߣߊ߬ ߘߴߊ߬ ߛߐ߬ߘߐ߲߬ ߡߙߊߡߟߊ߫ ߏ߬ ߕߎ߬ߡߊ ߥߊߘߌߜߍߞߏ ߟߴߌߘߐ߫߸ߝߏߘߋ߫ ߥߟߊ߬ߞߟߊ߬ ߡߊ߯ߘߌ߫ ߞߵߊ߬ ߓߟߏ ߓߌ߬ߟߴߊ߬ ߞߎ߲߬ ߞߊ߬ ߣߌ߬ߛߌ ߛߐ߲߬ߞߐ ߛߙߊ߬ ߞߴߊ߬ ߟߋ߬ ߓߘߊ߫ ߛߏ ߡߊߜߍ߲߫ ߏ߬ ߟߊ߫. 
ߝߏ߫ ߊ߬ߟߎ߫ ߣߊ߬ ߘߊ߫ ߓߊ߬ߣߊ߲߬ߞߋߟߋ߲߫ ߡߊߕߍ߰ ߁߈߈߉ ߸ߌ.ߡߝߊ߲߭ ߝߍ߬ ߆߅߃ ߝߊ߲߭ ߝߍ߬(ߞ.ߜ)ߞߐ߫. ߓߊ߬ߣߊ߲߬ߞߋߟߋ߲߫ ߛߌ߱ ߛߊ߲߭ ߁߃߀ ߖߊ߬ߕߋ߫ ߟߋ߬ ߂߀߁߉ ߢߌ߲߬ ߘߌ߫ ߒ ߧߋ߫ ߛߓߍߟߌ߫ ߣߌ߲߬ ߞߊ߲߬ ߕߎ߬ߡߊ߬ߣߍ߲ ߡߍ߲ ߠߊ߫. ߊ߬ ߘߋ߲߫ ߝߟߐ ߟߋ߬ ߝߏߘߋ߫ ߣߊߦߌߣߌ߲߫ ߛߎ߬ߥߊ߬ߙߋ߬ ߘߋ߲ߡߛߏ߫ ߞߊߘߋߓߊ߫ ߘߌ߫ ߡߍ߲ ߘߋ߲ ߦߋ߫ ߞߊߘߋߓߊ߫ ߘߏ߲ߘߏ߫ ߘߌ߫. (ߛߎ߬ߥߊ߬ߙߋ߬ ߝߟߐ ߝߟߐ ߖߐ߲߫ ߣߊ߬ ߘߊ߫ ߓߊ߬ߣߊ߲߬ߞߋߟߋ߲߫ ߡߊߕߍ߰؟)ߡߐ߰ߓߊ ߟߎ߬ ߞߊ߲߫ ߞߏ߫ (ߝߏߘߋ߫ ߒߝߊ߲߬ߓߊ) ߟߋ߫ ߞߊ߬ ߦߙߐ ߡߊߡߌ߬ߣߊ߬،ߊ߬ ߓߊ߲ ߞߐ ߡߊ߬ߞߏ߬ ߢߌ߬ߣߌ߲߬ ߕߌ߲ߞߌ ߞߍ߫ ߟߊ߫ ߞߵߊ߬ ߦߋ߫ ߞߏ߫ ߛߌ߰ߦߙߐ߬ ߢߌߡߊ ߟߋ߬߸ߊ߬ ߞߊ߬ ߝߏߘߋ߫ ߟߊ߬ߡߌߣߌ߲߫ ߠߋ߬ ߟߊߥߟߌ߬  ߝߏߘߋ߫ ߛߊ߲ߓߊ߫ ߟߎ߫ ߝߊ߬ߓߏ߲ߓߊ߫ ߟߵߏ߬ ߘߌ߫،ߏ߬ ߕߊ߯ ߘߴߊ߬ ߛߌ߰ ߦߋ߲߬ ߞߊ߬ ߓߎ߱ ߘߏ߫ ߟߐ߬ ߛߋ߬ߘߊ߬ߖߎ߬ߓߊ ߞߘߐ߫ ߡߍ߲ ߦߋ߫ ߛߌߟߓߊ ߝߍ߬ ߊ߬ ߓߌ߬ ߝߐߟߌ ߘߐ߫ ߏ߬ ߕߎ߬ߡߊ ߏ߬ ߡߙߍ߬ߛߍ ߟߋ߬ ߣߘߍ߬ߖߎ߬ߣߍ߲ ߘߏ߫ ߟߐ߬ߣߍ߲߫ ߊ߬ ߝߍ߬ ߊ߬ ߣߴߊ߬ ߡߏ߬ߛߏ߫ ߓߐ߬ߙߍ߬،ߛߎ ߓߊ߫ ߞߏ߬߸ߊ߬ ߘߴߏ߬ ߟߊߘߏ߲߫ ߓߎ߱ ߏ߬ ߞߘߐ߫߸ ߊ߬ߟߋ ߘߌ߫ ߜߟߊ߫ ߟߊ߫ ߦߙߌ ߟߊ߫ ߞߵߊ߬ ߟߴߏ߬ ߟߊ߫ ߊ߬ ߡߏ߬ߛߏ ߘߴߊ߬ ߟߊ߫ ߓߎ߱ ߟߊ߫߸ߊ߬ߟߎ߫ ߞߊ߬ ߛߊ߬ߡߊ ߞߍ߫، ߘߊߓߎ߲ߘߍ ߛߋ ߛߊ߲ߘߊ߲߫ ߕߎߙߋ߫ ߘߏ߲ߘߏ߫ ߞߊ߬ ߝߏߘߋ߫ ߣߊ߰ߣߌ߲߫ ߟߊߕߊ߯ ߝߏߘߋ߫ ߟߊ߬ߡߌߣߌ߲߫ ߝߍ߬߸ߝߏߘߋ߫ ߣߊ߰ߣߌ߲߫ ߏ߬ ߦߋ߫ ߝߏߘߋ߫ ߥߟߊ߬ߞߟߊ߬ 
 ߡߊ߯ߘߌ߫ ߡߊ߬ߡߊ߬ߙߋ߲߬ ߝߟߐ ߟߋ߬ ߘߌ߫،ߏ߬ ߟߋ ߣߊ߬ ߘߊ߫ ߟߊ߫ ߝߏߘߋ߫ ߟߊ߬ߡߌߣߌ߲߫ ߞߊ߲߬، ߟߎ߫ ߝߟߐ ߡߍ߲ ߟߐ߬ ߘߊ߫ ߓߊ߲߬ߘߊ߲߬ߞߋߟߋ߲߫ ߏ߬ ߟߐ߲ߣߍ߲߫ ߕߍ߫ ߕߍ߰ߞߊ߲߬ ߓߟߏߡߊ߬ ߡߎߣߎ߲߬ ߝߟߐߦߊ ߦߋ߫ ߝߏߘߋ߫ ߣߊ߰ߣߌ߲߫ ߓߘߊ߫ ߣߌ߫ ߝߏߘߋ߫ ߟߊ߬ߡߌߣߌ߲߫ ߓߘߊ ߟߋ߬ ߕߍ߫߸ߊ߬ ߓߌ߬ ߝߐߟߌ ߘߐ߫ ߝߏߘߋ߫ ߣߊ߰ߣߌ߲߫ ߠߊ߫ ߟߎ ߟߋ߬ ߝߏߘߋ߫ ߓߊߞߊ߬ߙߌ߬ ߓߘߊ ߏ߬ ߘߌ߫،ߝߏߘߋ߫ ߟߊ߬ߡߌߣߌ߲߫ ߓߘߊ ߛߊ߫߸ߕߌ߲ߓߌߘߌ߲ߘߊ ߦߴߏ߬ ߦߙߐ ߟߋ߬ ߘߐ߫ ߏ߬ ߘߌ߫.
ߡߐ߱ ߖߐ߲߫ ߠߎ߫ ߕߎ߲߰ ߘߊ߫ ߛߎ߬ߥߊ߬ߙߋ߬ߟߊ߬ߞߊ ߟߎ߬ ߟߊ߫ ߓߊ߬ߣߊ߲߬ߞߋߟߋ߲߫ ߛߌ߱ ߘߐ߫؟ߛߎ߬ߥߊ߬ߙߋ ߟߎ߬ ߡߊ߫ ߣߊ߬ ߞߋߟߋ߲߫ ߘߌ߫،ߦߟߍ߬ߡߊ߲ ߞߍ߸ߝߏߘߋ߫ ߒߝߊ߲߬ߓߊ ߥߊ߫ ߘߊ߫ ߕߊ߬ ߖߐ߭ ߟߋ߬ ߘߐ߫ ߞߊ߬ ߓߐ߫ ߟߏ߬ߙߏ߲߬ߓߏ߲߫ ߞߊ߬ ߛߌߟߓߊ߫ ߞߋߟߋ߲ ߣߌ߲߬ ߡߌ߬ߘߊ߬ ߡߍ߲ ߞߍߣߍ߲߫ ߞߊ߬ ߥߎߟߘߊ ߘߐ߫ߛߊ߲߬  ߞߊ߬ߣߌ߲ ߞߊ߬ ߣߊ߬  ߓߊ߬ߣߊ߲߬ߞߋߟߋ߲߫.ߝߏߘߋ߫ ߒߝߊ߲߬ߓߊ ߛߋ ߓߊ߬ߣߊ߲߬ߞߋߟߋ߲߫،ߊ߬ ߞߊ߬ ߘߊ߲߭ ߟߊ߫߸ߛߌߟߓߊ ߡߍ߲ ߞߍߣߍ߲߫ ߣߌ߲߬ ߞߊ߬ ߓߊ߬ߣߊ߲߬ߞߋߟߋ߲߫ ߘߐߛߊ߲߬߸ߊ߬ ߞߊ߬ ߛߌߟߊ ߕߟߋ߬ߓߐ ߘߴߊ߬ ߞߘߐ߬ߗߍ߫ ߝߏߘߋ߫ ߥߟߊ߬ߞߟߊ߬ ߡߊ߯ߘߌ߫ ߣߴߊ߬ ߘߋ߲ ߠߎ߫ ߡߊ߬߸
ߊ߬ߟߋ߬ ߖߍ߬ߘߍ ߣߴߊ߬ ߘߋ߲ ߠߎ߬ ߕߏ߫ ߘߊ߫ ߛߌߟߊ ߕߟߋ߬ߖߌ߬ߦߊ߬ ߝߊ߲.ߓߌߟߐ߫ ߞߊ߬ߟߐ߬ ߟߎ߫ ߦߋ߫ ߦߙߐ ߡߍ߲ ߏ߬ ߘߌ߫،ߝߏߘߋ߫ ߒߝߊ߲߬ߓߊ ߞߊ߬ ߦߋ߲߬ ߠߋ߬ ߘߴߊ߬ ߘߋ߲ߞߍ߫ ߝߟߐ ߡߊ߬߸ߛߊߘߊ߲߫ ߕߎߙߋ߫ ߘߏ߲ߘߏ߫ ߞߊ߬ߣߌ߲߬. 

ߡߊ߲߬ߛߊ߬ߙߋ߲߬ߠߊ߬ߞߊ ߟߎ߫ ߟߋ߬ ߕߎ߲߰ ߘߊ߫ ߛߎ߬ߥߊ߬ߙߋ߬ߟߊ߬ߞߊ ߟߎ߬ ߟߴߊ߬ ߓߌ߬ ߝߐߟߌ ߘߐ߫߸ߓߊ ߡߐ߱ ߡߍ߲ ߕߎ߲߬ ߞߊ߫ ߞߊ߲߫ ߞߊ߬ ߕߎ߲߰ ߛߎ߬ߥߊ߬ߙߋ ߟߎ߬ ߟߊ߫ ߏ߬ ߟߋ ߖߥߊߙߊ ߟߎ߬ ߘߌ߫ ߓߊ ߝߏߘߋ߫ ߡߏߙߌߜߡߍ ߖߥߊߙߊ ߟߋ߬ ߝߟߐ߫ ߣߊ߬ ߘߴߊ߬ ߘߋ߲ߡߛߏ߫ ߒߓߊߟߎ߬ ߖߥߊߙߊ߫ ߝߍ߬߸ߞߏ߬ߣߌ߲߬ ߓߊߏ߬ ߊ߬ߟߋ ߡߊ߫ ߘߋ߲ߞߍ߫ ߛߐ߬ߘߐ߲߬ ߊ߬ ߘߏ߲߬ ߡߊ߫ ߕߏ߫ ߛߌ߱ ߘߐ߫ ߓߊ߲߬ߘߊ߲߬ߞߋߟߋ߲߫ ߊ߬ ߛߌ߭ ߟߊߓߊ߲ ߠߊ߫. 
ߏ߬ ߟߋ ߣߐ߬ ߡߛߊ߬ߙߋ߲ ߠߎ߬ ߞߍ߫ ߟߊ߫ ߡߐ߰ ߝߌߟߊߣߊ߲ ߘߌ߫ ߣߊߟߌ ߘߐ߫. 

ߡߛߊ߬ߙߋ߬ߠߊ߬ߞߊ ߟߎ߫ ߣߊ߬ ߢߊ ߓߊ߲߬ߘߊ߲߬ߞߋߟߋ߲߫. 
ߢߍߓߊ߮ ߛߊ߬ߡߏ߬ߙߌ߬ ߟߊ߫ ߞߍ߬ߟߍ ߡߍ߲ ߞߊ߬ ߡߐ߱ ߟߎ߬ ߟߊߖߍ߲ߛߍ߲߫ ߟߏ߬ߙߏ߲߬ߓߏ߲߫، 
ߓߊ߬ߣߊ߲߬ߞߋߟߋ߲߫ ߛߎ߬ߥߊ߬ߙߋ ߟߎ߬ ߕߊ߯ ߞߟߍ߬ߡߊ߬ߓߏ߬ߙߌ߬ߟߊ ߛߌߝߟߊ߬߸ߊ߬ߟߎ߬ ߓߕߐ߫ ߦߋ߲߬ ߓߊ߸ߊ߬ߟߎ߬ ߕߎ߲߬ ߓߘߊ߫ ߖߊ߬ߟߏ߬ߞߊ ߟߎ߬ ߞߊ߬ߙߊ߲ ߘߊߡߌ߬ߣߊ߫ ߖߘߍ߬ߞߟߏ߬ ߣߊߡߎ߲ ߠߊ߫،ߊ߬ߟߎ߬ ߟߊ߫ ߞߊ߬ߙߊ߲߬ߘߋ߲ ߘߏ߫ ߕߍ߬ߘߍ߫ ߦߋ߲߬ ߞߏ߫ ߝߏߘߋ߫ ߛߊߦߏ߲߫ ߡߊ߯ߘߌ߫. 
ߏ߬ ߞߊ߲߫ ߞߴߊ߬ߟߋ߬ ߕߊ߯ߕߐ߫ ߟߴߊ߬ ߞߊ߬ߙߊ߲߬ߡߐ߰ ߟߎ߫ ߞߐ߫ ߞߏ߬ߣߌ߲߬ ߊ߬ ߞߋߟߋ߲߫ ߔߋ߫ ߟߋ߬ ߕߊ߯ ߘߊ߫ ߓߊ߸ߊ߬ ߟߊ߫ ߡߐ߱ ߟߎ߬ ߡߊ߫ ߛߐ߲߬ ߤߟߴߊ߬ ߡߏ߬ߛߏ ߟߎ߬ ߦߋ߫ ߥߴߊ߬ ߝߍ߬ ߟߏ߬ߙߏ߲߬ߓߏ߲߫߸ߦߟߍ߬ߡߊ߲ ߞߍ ߊ߬ߟߋ ߣߊ߬ ߘߊ߫ ߝߐߝߙߐߓߌߟߊ ߡߊߕߍ߰ ߊ߬ ߞߊ߬ ߛߊ߲߭ ߛߓߊ߬ ߞߍ߫ ߦߋ߲߬߸ߞߙߊߟߊߕߎ߲߫ ߞߙߊߟߊߕߎ߲߫ ߊ߬ ߘߌ߫ ߟߌߟߊߡߐߣߌ߲ ߕߊ߬ ߞߊ߬ ߣߵߊ߬ ߘߴߊ߬ ߞߊ߬ߙߊ߲߬ߡߐ߯ ߟߎ߫ ߡߊ߬ ߓߊ߲߬ߘߊ߲߬ߞߋߟߋ߲߫. 
ߞߐ߲ߘߍߟߞߊ ߟߎ߫ ߟߋ߬ ߕߎ߲߰ ߘߊ߫ ߛߎ߬ߥߊ߬ߙߋ ߟߎ߬ ߟߊ߫ ߣߊ߬ߟߌ ߘߐ߫.
ߞߐ߲ߘߍߟߞߊ ߟߎ߫ ߣߊ߬ ߢߊ ߓߊ߲߬ߘߊ߲߬ߞߋߟߋ߲߫:
ߝߏߘߋ߫ ߣߊ߬ߣߌ߲߫ ߡߛߏ߬ ߒߓߊߟߎ߬ ߖߥߊߙߊ߫،ߝߏߘߋ߫ ߓߊߞߊ߬ߙߌ߬ ߟߎ߫ ߣߊ߫ ߞߊ߬ߣߌ߲߬߸ߏ߬ ߝߊ߬ ߝߏߘߋ߫ ߡߏߙߌߜߍ߫ ߖߥߊߙߊ߸ߏ߬ ߡߊ߫ ߘߋ߲ߞߍ߫ ߛߐ߬ߘߐ߲߬ ߊ߬ ߞߊ߬ ߘߋ߲ߡߛߏ߫ ߃ ߟߋ߬ ߛߐ߬ߘߐ߲߬.
ߒߓߊߟߎ߬ ߖߥߊߙߊ߫،ߖߊ߬ߞߊ߫ ߖߥߊߙߊ߫، ߛߊߘߊ߲ߜߍ߫ ߖߥߊߙߊ،ߒ߬ߓߊ߬߸ߌߞߏߡߌ߲߬ ߝߏߘߋ߫ ߣߊ߬ߣߌ߲߫ ߠߎ߬ ߓߘߊ߫ ߦߟߍ߬ߡߊ߲߫ ߓߊ߲߬ߘߊ߲߬ߞߋߟߋ߲߫،ߝߏߘߋ߫ ߡߏߙߌߜߍ߫ ߞߊ߲߫ ߛߌߣߍ߲߬ ߞߏ߫ ߌߞߏߡߌ߲߬ ߒߠߋ ߡߊ߫ ߘߋ߲ߞߍ߫ ߛߐ߬ߘߐ߲߬ ߏ߬ ߘߐ߫ ߒߠߋ ߕߊ߯ߕߐ߫ ߟߋ߬ ߒ ߘߋ߲ߡߛߏ߫ ߕߐ߬ߙߐߝߍ߬.
ߏ߬ ߟߋ ߞߍ߫ ߘߊ߫ ߝߏߘߋ߫ ߡߏߙߌߜߍ߫ ߥߟߌ߬ ߢߊ ߘߌ߫ ߞߊ߬ ߣߊ߬ ߓߊ߲߬ߘߊ߲߬ߞߋߟߋ߲߫߸
ߊ߬ ߛߋ ߦߋ߲߬،ߊ߰ ߝߐ߫ ߟߊ߫ ߦߙߐ ߡߍ߲ ߡߊ߬ ߓߌ߬ ߞߏ߫ ߡߛߊ߬ߙߋ߲߬ߠߊ߫ ߦߋ߲߬ ߠߋ߬ ߘߌ߫ ߘߴߊ߬ ߡߊ߬߸ߊ߬ߟߋ ߟߋ ߞߊ߬ ߡߛߊ߬ߙߋ߲߬ߠߊ߫ ߟߎ ߘߌ߲߬ߞߌߙߊ ߏ߬ ߡߊߕߍ߰.

## '''ߦߋߢߐ߲߯ߠߊ'''
ߓߊ߬ߘߊ߲߬ߞߋߟߋ߲߫ ߦߋ߫ ߛߎ߬ߥߊ߬ߙߋ߬ ߛߏ ߟߋ߬ ߘߌ߫߸ߓߊ߬ߙߌ߬ ߖߊ߬ߡߎ߲߬ ߜߘߍ ߟߎ߫  ߓߍ߫ ߦߋ߲߬. ߦߏ߫: ߞߐ߲ߘߍ،ߞߊ߬ߟߐ،ߞߍߕߊ߭،ߘߋ߲ߓߊߦߌ،ߞߡߊ߬ߙߊ، ߓߙߋߕߋ،ߞߙߏ߬ߡߊ،ߞߏߦߌ߬ߕߊߵߗ߭ߊߡߎ߲߬،ߓߊ߬ߛߌ،ߒ߬ߓߊ߬ ߸ߏ߬ ߟߎ߫ ߟߋ߬ ߛߏ ߛߌ߰ߓߊ߮ ߟߎ߬ ߘߌ߫߸ߏ߬ ߓߍ߯ ߝߣߊ߫ ߕߐ߮  ߟߴ ߊ߬ߟߎ߬ ߟߊ߫ ߓߏ߬ߟߏ߲߬ߘߊ ߞߊ߲߬. ߦߏ߫:ߛߎ߬ߥߊ߬ߙߋ߬ߟߊ߫،ߞߐ߲ߘߍߟߊ߫ ،ߡߛߊ߬ߙߋ߲߬ߠߊ߫ ،ߞߊ߬ߟߐ߬ߟߊ߫،

### ߓߏ߬ߟߏ߲߬ߘߊ ߟߎ߬

* ߛߎ߬ߥߊ߬ߙߋ߬ߟߊ߫
* ߞߐ߲ߘߍߟߊ߫
*ߗ߭ߊߡߎ߲ߠߊ߫
* ߡߛߊ߬ߙߋ߲߬ߠߊ߫

* [ߞߊ߬ߟߐ߬ߟߊ߫
*ߓߊߛߌߟߊ߫
ߟߊ߲߬ߔߊߛߌ ߟߎ߬

ߊ߬ ߟߊ߲߬ߔߊߛߌ ߟߎ߬ ߦߋ߫ ߛߎ߬ߥߊ߬ߙߋ ߟߎ߫ ߟߋ߬ ߘߌ߫.ߡߐ߰ߓߊ ߟߎ߬ ߞߊ߲߫ ߞߏ߫ ߡߐ߱ ߡߍ߲ ߠߎ߬ ߦߋ߫ ߓߊ߬ߣߊ߲߬ߞߋߟߋ߲߫ ߞߣߍ ߞߊ߲߬ ߣߌ߲߬߸ߏ߬ ߟߎ߫ ߕߎ߲߫ ߦߋ߫ ߛߌ߱ ߘߐ߫ ߝߎߕߊ߫ ߟߋ߬،ߓߊ߬ߙߌ߬߸ߊ߬ߟߎ߫ ߣߊ߬ ߘߊ߫ ߥߟߌ߫ ߞߴߊ߬ߟߎ߫ ߕߊ߯ߕߐ߫ ߊ߬ߟߎ߬ ߓߊߘߋ߲ ߠߎ߬ ߢߌߣߌ߲߫ ߠߊ߫ ߓߘߊ߬ߞߐ߫ ߏ߬ ߦߋ߫ ߞߊ߲ߞߊ߲߫ ߠߋ߬ ߘߐ߫،ߓߊ߬ߙߌ߬߸ߊ߬ߟߎ߬ ߛߋ ߟߏ߬ߙߏ߲߬ߓߏ߲߫، ߦߋ߲߬ ߛߏߕߌ߮ ߞߵߊ߬ߟߎ߬ ߟߏ߲ߟߊ߲߫ ߖߌ߰ߦߊ߬߸ߡߍ߲ ߕߘߍ߬ ߛߏߕߌ߯ߦߊ ߟߊ߫ ߦߋ߲߬ ߏ߬ ߟߏ߲ ߞߊ߲ߠߊ߫ ߏ߬  ߟߋ ߕߘߍ߬ ߝߏߘߋ߫ ߊ߬ߙߊ߬ߝߊ߲߬ ߡߊ߯ߘߌ߫ ߘߌ߫ (ߓߊߛߌߟߊ߫) ߓߊߓߏ߲ ߞߣߐߡߐ߮ ߟߴߏ߬ ߘߌ߫ . ߛߏߕߌ߮ ߏ߬ ߟߋ ߞߵߊ߬ ߝߐ߫ ߛߏ߫ ߡߐ߰ߓߊ ߟߎ߬ ߢߍ߫ ߞߏ߫ ߛߎ߬ߥߊ߬ߙߋ߬ߞߍ ߘߏ߫ ߣߴߊ߬ ߟߊ߫  ߡߐ߰ ߟߎ߫ ߖߌ߰ߦߊ߬ߣߍ߲߫ ߒ ߓߘߊ، ߞߏ߫ ߤߋ߫߹ߡߐ߱ ߟߴߏ߬ ߟߎ߬ ߘߌ߫ ߘߍ߫߸ߞߏ߫ ߟߏ߬ߙߏ߲߬ߓߏ߲߫ ߡߐ߰ߓߊ ߟߎ߬ ߦߋ߫ ߝߙߍ߬ ߞߍ߫ ߛߴ ߊ߲ ߣߴߏ߬ ߟߎ߬ ߘߌ߫ ߞߍ߫ ߛߌ߰ߢߐ߲߰ߡߊ ߘߌ߫.ߊ߬ߟߎ߫ ߣߊ߬ ߘߴߏ߬ ߝߐ߫ ߊ߬ ߢߍ߫ ߊ߬ ߞߊ߲߫ ߞߏ߫ ߍ߲߬ߍ߲߫߹ߞߴߊ߬ ߥߟߌ߬ߣߍ߲߫ ߠߋ߬ ߞߴߊ߬ ߕߊ߯ߕߐ߫ ߊ߬ ߓߊߘߋ߲ ߠߎ߬ ߢߌߣߌ߲߫ ߠߊ߫߸ߞߴߊ߬ߟߋ߬ ߕߴߊ߬ ߛߌ߰ ߟߊ߫ ߡߐ߰ ߝߍ߬.ߊ߬ߟߎ߬ ߞߊ߲߫ ߞߏ߫ ߊ߬ߥߊ߬،ߒ߬ ߓߘߴߏ߬ ߡߍ߲߫߸ ߞߏ߫ ߦߊ߲߬ ߣߌ߫ ߦߋ߲߬ ߕߍ߫ ߞߊ߫ ߖߊ߲߬، ߛߏ߫ ߕߴߊ߬ ߘߐ߫ ߝߊߦߌ߫ ߘߴߊ߬ ߓߍ߯ ߥߎߟߊ߫، ߛߋߕߐ ߟߋ߫ ߘߏ߲߬ ߛߋߣߍ߲߫ ߣߌ߲߬ ߡߐ߰ ߕߍ߫ ߛߐ߬ߘߐ߲߫ ߕߋ߲߬ ߞߊ߬ ߟߴߌ ߞߊ߲߬ ߞߊ߬ ߕߊ߯ ߌ ߡߊߟߐ߬ ߏ߬ ߘߐ߫ ߊ߲ ߧߋ߫ ߛߊ߬ߡߊ ߞߍ߫ ߦߊ߲߬ ߣߌ߫ ߛߎ߬ߡߊ߲߬ ߠߊ߬ߘߊ߲ ߓߊ߲߫ ߘߊ߫ ߡߐ߱ ߘߌ߫ ߟߴߌ ߞߊ߲߬ ߞߊ߬ ߥߴߌ ߡߊߟߐ߬ ߤߊ߲߯ ߦߋ߲߬.ߊ߬ߟߎ߫ ߞߊ߬ ߛߊ߬ߡߊ ߞߍ߫ ߦߋ߲߬،ߛߊ߬ߡߊ ߦߋ߫ ߓߊ߲߫ ߠߊ߫ ߕߎ߬ߡߊ ߡߍ߲ ߞߵߊ߬ ߕߘߍ߬ ߊ߬ߟߎ߬ ߓߘߊ߫ ߓߊ߯ߙߊ߫ ߛߌߦߊߡߊ߲߫ ߞߍ߫߸ߊ߬ ߕߏ߫ ߘߴߊ߬ߟߎ߬ ߟߊ߫ ߛߌ߱ ߡߊ߬ ߦߋ߲߬.ߊ߬ ߕߏ ߊ߬ߟߎ߬ ߟߊ߫ ߛߌ߱ ߡߊ߬ ߦߋ߲߬ ߊ߬ߟߋ ߞߊ߲߫ ߛߌߣߍ߲߬ ߞߴ ߊ߬ߟߋ ߕߍ߫ ߕߏ߫ ߟߊ߫ ߡߐ߰ ߝߍ߬ ߊ߬ߟߎ߫ ߞߵߊ߬ ߝߐ߫ ߝߎߚߎ߫ ߝߏ߫ ߊ߬ߟߎ߫ ߓߍ߲߬ ߘߴߊ߬ ߘߐ߫ ߞߏ߫ ߒ߬ߓߊ߬߸ߛߏ ߡߐ߰ߓߊ߬ߦߊ ߥߟߊ߫ ߡߊ߲߬ߛߊ߬ߦߊ ߘߌ߫ ߕߏ߫ ߟߏ߬ߙߏ߲߬ߓߏ߲߬ߞߊ ߟߎ߬ ߓߟߏ߫ ߞߊ߬ ߞߕߌ ߞߏ ߟߎ߬  ߕߏ߫ ߛߎ߬ߥߊ߬ߙߋ ߟߎ߬ ߓߟߏ߫߸ߊ߬ߟߎ߫ ߞߵߊ߬ߟߎ߫ ߛߌ߰ ߓߟߴߏ߬ ߟߋ ߡߊ߬ ߤߊ߲߯ ߊ߬ߟߌ߬ߡߊ߬ߡߌ߲߬ ߞߟߍ ߣߊ߬ ߘߴߊ߬ߟߎ߬ ߟߖߍ߲ߛߍ߲߫߸(ߢߍߓߊ߮ ߛߊ߬ߡߘߎ߬ߜߍ߫=ߛߊ߬ߡߏ߬ߙߌ߫ ߞߊ߬ߣߌ߲߬). 
 

== ߞߊ߲ ߡߊ߲߬ߘߋ߲߬ߞߊ߬ߞߊ߲ ==
<br />

== ߣߊߡߎ߲  ==
ߛߏ ߛߌ߰ߓߊ߮ ߓߍ߯ ߖߘߍ߬ߞߟߏ߬ ߣߊߡߎ߲ ߠߋ߬ ߘߐ߫. ߊ߬ ߓߍ߯ ߝߣߊ߫ ߦߋ߫ ߡߊߟߌߞߦߊ ߕߊ߯ߛߌߟߊ ߟߋ߬ ߞߊ߲߬.

== '''ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲''' ==
ߊ߬ ߛߌ߰ߓߊ߮ ߟߎ߫ ߛߌ߰ߣߍ߲߫ [ߛߍ߬ߣߍ ߟߋ ߡߊ߬ ߊ߬ ߣߌ߫ ߡߐ߲ߠߌ߲ ߓߊ߬ߙߌ߬ ߝߊ߲߬ߞߊ߬ߓߊ߫ ߕߍ߫ ߡߐ߲ߠߌ߲ ߠߊ߫ ߞߏߛߓߍ߫.

**ߛߣߍ߬ߞߍ߬ ߘߎ߮**: ߓߙߍ߬ߘߎ߮،ߓߌ߬ߟߌ߲߬ߘߎ߮ ߊ߬ ߣߌ߫ ߟߍ߫ ߞߣߐߟߊ ߟߎ߬. ߝߙߊ߬ߖߟߎ߬ ߡߌߛߍ߲ ߠߎ߬. ߝߙߊ߬ ߕߐ߮ ߟߎ߬:ߞߐ߬ߞߘߎ߬ߣߌ߲߫،ߓߊߝߙߊ،ߖߟߊ-ߞߘߐ߫،ߞߎ߲߬ߜߍ߬ߟߋ߲߬ߝߙߊ،

ߕߙߌߘߟߊ، ߝߐߝߙߐ߫ ߝߙߊ߬ߖߟߎ،ߞߊߞߊߥߎߟߋ߲߫ ߝߙߊ߬ߖߟߎ،

ߊ߬ߟߎ߬ ߟߊ߫ ߛߣߍ߬ߞߍ߬ ߘߎ߰ ߞߏ ߞߵߊ߬ ߘߓߐ߫ ߞߏߛߓߍ߫. ߊ߬ߟߎ߬ ߟߊ߫ ߘߎ߱ ߟߎ߬ ߘߌߡߊ߲߫ ߢߊ ߓߍ߯ ߡߊ߬.

ߊ߬ߟߎ߬ ߟߊ߫ ߛߣߍ߬ ߛߎߡߊ߲ ߠߎ߬: ߢߐ߭ ߕߌ߬ߦߊ ߝߏߣߌ߲ ߞߋ߲߬ߘߋ ߡߊ߬ߟߏ ߥߎߛߋ߲ ߓߊ߬ߣߊ߲߬ߞߎ

ߡߐ߲ߠߌ߲ :ߓߊ ߣߌ߫ ߞߐ߭ ߟߎ߬ ߣߌ߫ ߘߊ߬ߟߊ ߟߎ߬ ߣߌ߫ ߝߏߟߏ߲.

ߓߊ:ߕߌ߲ߞߌߛߏ߫ ߓߊߖߟߎ.

ߞߐ߬ ߕߐ߮ ߟߎ߬:ߘߟߊ߬ߓߊ،ߕߙߌ߬ߘߟߊ،

ߊ߬ߟߎ߬ ߟߊ߫ ߡߐ߲ߠߌ߲߫ ߕߎߡߊ ߟߎ߬:

ߡߏ߬ߛߏ ߟߎ߫ ߟߋ߬ ߡߐ߲ߠߌ߲ ߞߍ߫ ߟߊ߫ ߸ߕߟߋ߬ߡߊ ߟߴߊ߬ߟߎ߬ ߟߊ߫ ߓߊ߫ ߡߐ߲߫ ߕߎߡߊ ߣߴߊ߬ߟߎ߬ ߟߊ߫ ߘߟߊ߬ ߡߐ߲ ߕߎߡߊ ߘߌ߫. ߛߡߐ߬ߣߐ ߓߴߦߋ߲߬ ߓߊ߬ߙߌ߬،ߏ߬ ߟߎ߬ ߦߋ߫ ߣߊ߬ ߟߊ߫ ߟߋ߬ ߞߊ߬ ߓߐ߫ ߛߏ߫ ߜߘߍ߫ ߟߎ߫ ߟߊ߫߸ߊ߬ ߣߌ߫ ߤߊߟߌ߬ ߖߡߊ߬ߣߊ߫ ߜߘߍ ߡߐ߱ ߟߎ߬. ߦߏ߫:ߛߌ߯ߙߌ߲߫ ߡߊ߲߬ߘߋ߲߫ ߖߌ߬ߣߍ߬ ߊ߬ ߣߌ߫ ߡߊ߲߬ ߡߊ߬ߟߌ ߞߊ߲ߓߍ߲.



## ߘߋ߬ߞߋ
alt=ߘߊ߲ߓߊ|thumb|￼￼ߓߊ߲߬ߘߊ߲߬ߞߋߟߋ߲߫ ߛߎ߬ߥߊ߬ߙߋ߬ߟߊ߫ ߞߊ߬ߙߊ߲߬ߕߊ
ߓߊ߬ߘߊ߲߬ߞߋߟߋ߲߫ ߞߊ߬ߙߊ߲߬ ߞߏ ߦߋ߫ ߞߐߝߍ߬ ߞߏߛߓߍ߫߹ ߣߊߡߎ߲ ߞߊߙߊ߲߫ ߓߊ߬ ߞߌߢߍ߲߫ ߞߊߙߊ߲߫ ߓߊ߬ ،ߏ߬ ߝߌ߬ߟߊ ߝߏߦߌ߫ ߕߍ߫ ߓߊ߫ ߘߐ߫ ߦߋ߲߬ ߝߟߐ߫߸ ߝߏ߫ ߢߌ߬ߣߊ߲߫ ߕߋ߲߬ ߣߌ߫ ߝߊ߬ߙߊ߲߬ߛߌ =ߊ߬ߙߊ߬ߓߎ߬ ߞߊ߬ߙߊ߲߬ߓߏ߲߬ ߢߣߊߡߊ ߘߏ߫ ߓߘߊ߫ ߟߐ߬ ߂߀߁߉ ߢߌ߲߬ ߠߊ߫ ߸ߊ߬  ߛߏ ߘߋ߲ ߘߏ߫ ߓߟߏ߫  ߞߏ߫ ߛߏ߬ߙߌ߬ߓߊ߫ ߛߎ߬ߥߊ߬ߙߋ.


ߦߌߟߡߊߢߍߕߊ:ߘߎ߰ߡߊ߬ߛߓߍ
ߦߌߟߡߊ:ߊߝߙߌߞߌ߬
ߦߌߟߡߊ:ߖߌ߬ߣߍ߬